hotchpotch/miracl-hf-unified huggingface dataset:
เจซีอินเตอร์เนชันแนลแอร์ไลน์
เจซีอินเตอร์เนชันแนลแอร์ไลน์ () เป็นสายการบินซึ่งมีฐานการบินหลักอยู่ที่ท่าอากาศยานนานาชาติพนมเปญ ประเทศกัมพูชา ก่อตั้งในปี ค.ศ. 2014 แต่เริ่มให้บริการเที่ยวบินในเดือนมีนาคม ค.ศ. 2017 มีเครื่องบิน Airbus A320 สามลำ
เจซีอินเตอร์เนชันแนลแอร์ไลน์ ลงทะเบียนกับกระทรวงพาณิชย์ ในเดือนมิถุนายน ค.ศ. 2014 และได้สั่งซื้อเครื่องบิน Airbus A320 สองลำในเดือนกุมภาพันธ์ ค.ศ. 2017 เริ่มให้บริการวันที่ 17 มีนาคม ปีเดียวกัน สายการบินถูกครอบครองบางส่วนโดยยูนนาน จิ้งเฉิง กรุ๊ป กลุ่มบริษัทในเครือของจีน ซึ่งเป็นบริษัทแม่ของรุยลีแอร์ไลน์ เริ่มต้นลงทุนด้วยเงิน 50 ล้านดอลลาร์สหรัฐ ตง เลเฉิง เป็นประธานและผู้ก่อตั้ง ส่วนตงหยาน ฮวง รับหน้าที่เป็นหัวหน้าเจ้าหน้าที่บริหาร
ข้อมูลเมื่อเดือน กรกฎาคม ค.ศ. 2017
โรงเรียนมหาไถ่ศึกษา ขอนแก่น
โรงเรียนมหาไถ่ศึกษาขอนแก่น () (บ้างเรียก มหาไถ่หญิง, ย่อ: ม.ถ., H.R.K.) เป็นโรงเรียนเอกชนหญิงล้วนขนาดใหญ่ ก่อตั้งเมื่อปี พ.ศ. 2507 เป็นโรงเรียนหญิงล้วนเพียงแห่งเดียวในจังหวัดขอนแก่น และยังเป็นโรงเรียนในเครือสภาการศึกษาคาทอลิก (เขตมิสซังอุดรธานี)
โรงเรียนมหาไถ่ศึกษา ขอนแก่น เดิมที่นักเรียนทั้งชายและหญิง ต่อมาในปี พ.ศ. 2510 ได้แยกนักเรียนชายออกไปเรียนที่ โรงเรียนมหาไถ่ศึกษาชาย(ปัจุบันคือโรงเรียนมหาไถ่ศึกษาภาคตะวันออกเฉียงเหนือ) เนื่องจากว่ามีนักเรียนจำนวนมากและพื้นที่รองรับไม่เพียงพอ สีประจำโรงเรียน : สีแดงหมายถึง ความเสียสละ สีขาวหมายถึง ความรักที่บริสุทธิ์ ต่อเพื่อนมนุษย์ และความจริงใจ
ศิริศักดิ์ อ่อนละมัย
นายศิริศักดิ์ อ่อนละมัย (เกิด 15 สิงหาคม พ.ศ. 2493) อดีตสมาชิกสภาผู้แทนราษฎรจังหวัดชุมพร 6 สมัย
ศิริศักดิ์ อ่อนละมัย เกิดเมื่อวันที่ 15 สิงหาคม พ.ศ. 2493 เป็นบุตร คนสุดท้อง ของนายศักดิ์สิทธิ์ กับนางกรองแก้ว อ่อนละมัย มีพี่น้อง 10 คน สำเร็จการศึกษาระดับปริญญาตรี ศิลปศาสตรบัณฑิต จาก สถาบันราชภัฏสุราษฎร์ธานี และ ระดับปริญญาโท รัฐศาสตรมหาบัณฑิต สาขาการเมืองการปกครอง จาก มหาวิทยาลัยธรรมศาสตร์ สมรสกับรุ่งรัตน์ อ่อนละมัย
อดีตข้าราชการโรงเรียนศรียาภัยมีบุตรชาย คือนายสราวุธ อ่อนละมัย
ศิริศักดิ์เริ่มทำงานครั้งแรกด้วยการทำหน้าที่จองคิวภาพยนตร์เพื่อมาป้อนให้กับโรงภาพยนตร์ และเป็นผู้จัดการโรงภาพยนตร์ตามลำดับ ซึ่งหลังจากทำงานเป็นผู้จัดการโรงภาพยนตร์ได้ 2 ปี จึงตัดสินใจหันมาทำธุรกิจหนังกลางแปลงรับจัดงานสวนสนุกตามวัดต่างๆ จนประสบความสำเร็จในอาชีพ
ขณะเดียวกัน ศิริศักดิ์เคยเป็นนักจัดรายการของกรมประชาสัมพันธ์ ที่สถานีวิทยุกองพลที่ 1 รักษาพระองค์ กรุงเทพมหานคร ในช่วงปี พ.ศ. 2515 ถึง พ.ศ. 2516 และได้จัดรายการวิทยุในขณะที่ทำงานเป็นผู้จัดการโรงภาพยนตร์ไปด้วยพร้อมกัน จนเป็นที่รู้จักของคนทั้งจังหวัดชุมพร ในนาม "พรมาลัย"
ศิริศักดิ์เข้าสู่วงการการเมืองด้วยการเป็นสมาชิกสภาจังหวัด ในปี พ.ศ. 2533 ก่อนที่จะได้เลือกตั้งเป็นสมาชิกสภาผู้แทนราษฎรครั้งแรกในเดือนมีนาคม พ.ศ. 2535 สังกัดพรรคประชาธิปัตย์ และได้รับติดต่อกันรวม 6 ครั้ง ก่อนที่จะวางมือทางการเมือง
ศิริศักดิ์ อ่อนละมัย ได้รับการเลือกตั้งเป็นสมาชิกสภาผู้แทนราษฎรทั้งหมด 6 สมัย คือ
โรงเรียนขอนแก่นวิทยาลัย
โรงเรียนขอนแก่นวิทยาลัย ()เดิมชื่อโรงเรียนบึงกีวิทยานุกูล ก่อตั้งเมื่อวันที่ 3 มิถุนายน พ.ศ. 2534 ถูกแยกเป็นเอกเทศและสถาปนาเมื่อวันที่ 13 มกราคม พ.ศ. 2536 ปัจจุบัน เปิดสอนชั้นมัธยมศึกษาปีที่ 1-6
โรงเรียนขอนแก่นวิทยาลัยเดิมชื่อโรงเรียนบึงกีวิทยานุกูล เปิดเป็นสาขาของโรงเรียนนครขอนแก่น เริ่มจัดตั้งโดย นายสมชาย เขตอนันต์ ผู้อำนวยการโรงเรียนนครขอนแก่น ในขณะนั้นร่วมกับสภาตำบลบ้านเป็ด เมื่อวันที่ 3 มิถุนายน พ.ศ. 2534 ในปีการศึกษาแรกนั้นใช้เวทีหมอลำวัดท่าบึงบ้านเป็ดเป็นอาคารเรียน ได้รับอนุมัติแยกเป็นเอกเทศเมื่อวันที่ 13 มกราคม พ.ศ. 2536
โรงเรียนขอนแก่นวิทยายน ๒ (สมาน สุเมโธ)
โรงเรียนขอนแก่นวิทยายน ๒ (สมาน สุเมโธ) () ประกาศจัดตั้งเมื่อวันที่ 30 เมษายน พ.ศ. 2539โดย ฯพณฯ สุขวิช รังสิตพล  รัฐมนตรีว่าการกระทรวงศึกษาธิการในขณะนั้น
โรงเรียนขอนแก่นวิทยายน ๒ (สมาน สุเมโธ)ฯพณฯ สุขวิช รังสิตพล รัฐมนตรีว่าการกระทรวงศึกษาธิการ โดยความร่วมมือของประชาชนทุกหมู่เหล่า พระราชวรานุวัตร (สมาน สุเมโธ) ให้โรงเรียนขอนแก่นวิทยายน ดำเนินการขอจัดตั้งสาขาเปิดทำการสอนครั้งแรกในปีการศึกษา 2536 มีนักเรียนชั้นมัธยมศึกษาปีที่ 1 จำนวน 4 ห้องเรียน นักเรียนทั้งหมด 164 คนซึ่งดำเนินการในวัดป่าแสงอรุณเป็นเวลา 2 ปีการศึกษา และ วันที่ 30เมษายนพ.ศ. 2539 รัฐมนตรีว่าการกระทรวงศึกษาธิการในขณะนั้น ประกาศจัดตั้ง เป็นโรงเรียนเอกเทศ ชื่อ “โรงเรียนขอนแก่นวิทยายน ๒”
อุ้ยเสี่ยวป้อ จอมยุทธเจ้าสำราญ
อุ้ยเสี่ยวป้อ จอมยุทธเจ้าสำราญ () เป็นละครโทรทัศน์ที่สร้างขึ้นในปี พ.ศ. 2556 กล่าวถึงเรื่องราวของวรรณกรรมเรื่องสุดท้ายของ กิมย้ง เรื่อง อุ้ยเสี่ยวป้อ นำแสดงโดย หาน ตง, จาง ซินอวี่, จาง เหมิง ออกอากาศทางช่อง เหอหนานทีวี ในจีน แต่ในไทย ละครเรื่องนี้จะออกอากาศทางช่องเวิร์คพอยท์
ละครเรื่องนี้กล่าวถึงเด็กหนุ่มจอมกะล่อนมีชีวิตเสเพล ชะตาฟ้าลิขิตให้เขาได้ช่วยเหลือ เฉินจิ้นหนานที่ได้รับบาดเจ็บจากการลอบสังหารของเอ๋าไป้ ด้วยความฉลาด เฉินจิ้งหนานจึงรับเขาเป็นศิษย์ ต่อมาฮ่องเต้คังซีออกแสวงหายอดฝีมือเพื่อกำจัดเอ๋าไป้ ทั้งสองได้พบกับอุ้ยเสี่ยวป้อ และพาเข้าวังทำงานในราชสำนัก อุ้ยเสี่ยวป้อเป็นที่โปรดปรานของฮ่องเต้ เขามีเมียมากมายเพราะความกะล่อนเจ้าชู้ แต่เพราะเป็นคนสนิทของฮ่องเต้และเป็นศิษย์ของเฉินจิ้งหนาน ทำให้ลืมตัวหยิ่งยโส สุดท้ายเขาก็เบื่อชีวิตในวังจึงพาบรรดาเมียของเขาออกท่องยุทธจักรไปในที่สุด
ทรัมป์เวิลด์ทาวเวอร์
ทรัมป์เวิลด์ทาวเวอร์ () เป็นตึกระฟ้าที่ตั้งอยู่ในเลขที่ 845 ของยูไนเตดเนชั่นพลาซ่า (ถนนสายแรก ระหว่างสตรีทที่ 47 และที 48 ในเมืองแมนแฮตตัน ,นครนิวยอร์ก เริ่มขึ้นในปี ค.ศ. 1999 และเสร็จในปี ค.ศ. 2001
ตึก ทรัมป์เวิลด์ทาวเวอร์ ได้รับการออกแบบโดยสถาปนิก คอสตัส คอนดิลิส เป็นอาคารที่มีความสูง 861 ฟุต (262 เมตร) และมี 72 ชั้นสร้าง (แต่แสดง 90 ชั้นบนแผงลิฟต์) มีผนังอาคารที่มืดของกระจกสีบรอนซ์ มีหน้าต่างบานใหญ่อันเป็นผลมาจากมุมมองที่กว้างขวางของ East River และ Midtown Manhattan อาคารนี้สร้างด้วยคอนกรีตเพื่อปรับปรุงความต้านทานลม
สตาร์ทีมนิวยอร์กแยงกี้ ,เดเร็ค เจเตอร์ ได้ขอซื้อคอนโดมิเนียมขนาด 5,425 ตารางฟุตด้วยเงิน 12.6 ล้านดอลล่าร์ ค.ศ. 2001 และขายในปี ค.ศ. 2012 ด้วยเงิน 15.5 ล้านดอลล่าร์ ในปี ค.ศ. 2002 บิล เกตส์ ,แฮร์ริสัน ฟอร์ด และโซเฟีย ลอเรน ได้ถูกกล่าวว่าจะได้เป็นเจ้าของหรือให้เช่าอพาร์ทเมนในอาคาร ต่อมาทรัมป์ ได้ขายชั้น 45 ในเดือนมิถุนายนปี ค.ศ. 2002 ในราคา 4.5 ล้านดอลล่าร์ให้กับประเทศซาอุดีอาระเบีย ซึ่งเป็นส่วนหนึ่งของภารกิจของสหประชาชาติในปี ค.ศ. 2008
เล็กเซียวหงส์ ดรรชนีเทพสะท้านฟ้า
เล็กเซียวหงส์ ดรรชนีเทพสะท้านฟ้า หรือ เล็กเซียวหงส์ ดรรชนีคู่สะท้านภพ () เป็นละครโทรทัศน์ที่สร้างขึ้นในปี พ.ศ. 2556 กล่าวถึงเรื่องราวของวรรณกรรมของ โกวเล้ง เรื่อง เล็กเซียวหงส์ นำแสดงโดย หาน ตง, จาง ซินอวี่, จาง เหมิง ออกอากาศทางช่อง เหอหนานทีวี ในจีน แต่ในไทย ละครเรื่องนี้จะออกอากาศทางช่องเวิร์คพอยท์
ละครเรื่องนี้บอกเล่าเรื่องราววีรกรรมของ บุรุษผู้มีสี่คิ้ว ที่มีนามว่า เล็กเซียวหงส์ จอมยุทธ์หนุ่มเจ้าสำราญที่ต้องเข้าไปพัวพันกับคดีตั๋วแลกเงินปลอมลึกลับที่กำลังเป็นข่าวดังแพร่กระจายไปทั่วยุทธภพ ด้วยเหตุนี้ จูเท้ง แห่งสำนักเทพลู่ปัง ได้ไหว้วานให้ เล็กเซียวหงส์ สืบสวนไขคดีตั๋วแลกเงินปลอมที่มีต้นตอมาจากร้านแลกเงินไต่ถง เล็กเซียวหงส์ ใช้ความฉลาดปราดเปรื่องแกะรอยสืบสวนจนได้เบาะแสว่า บุตรสาวของงักแช และคนของหอสุขสันต์ต้องมีส่วนรู้เห็นเกี่ยวกับคดีตั๋วแลกเงินปลอม
เล็กเซียวหงส์ กับจอมขโมย ซือคงเตี๋ยแช จึงวางแผนแอบลักลอบเข้าไปที่หอสุขสันต์ ในสถานที่แห่งนั่นพวกเขาทั้งคู่ได้พบกับ ฮวยมั่วเล้า คุณชายตาบอดแห่งบ้านตระกูลฮวย ที่ตามมาสืบคดีนี้ด้วยเช่นกัน เหล่าสหายจอมยุทธ์จึงร่วมแรงร่วมใจสืบสวนไขคดีเพื่อตามไล่ล่าผู้อยู่เบื้องหลังตัวบงการที่คอยวางแผนชักใยเกี่ยวกับคดีตั๋วแลกเงินปลอมลึกลับในครั้งนี้
กองทัพจักรวรรดิรัสเซีย
กองทัพจักรวรรดิรัสเซีย () เป็นกองทัพภาคพื้นดินของ จักรวรรดิรัสเซีย ปฏิบัติการครั้งแรกในปี 1721 จนถึง การปฏิวัติรัสเซีย ในปี 1917 ในช่วงคริสต์ทศวรรษที่ 1850 กองทัพจักรวรรดิรัสเซียมีกำลังพลประมาณ 900,000 นาย และประจำการเกือบ 250,000 นาย (ส่วนใหญ่เป็น คอสแซค)
กองทัพเรือจักรวรรดิรัสเซีย
กองทัพเรือจักรวรรดิรัสเซีย () เป็นหน่วยงานที่รับผิดชอบต่อการปฏิบัติการทางทหารในทะเล ลำน้ำ และพื้นที่บริเวณชายฝั่งของจักรวรรดิรัสเซีย โดยก่อตั้งขึ้นในปี 1696 จนกระทั่งถูกยุบใน การปฏิวัติเดือนกุมภาพันธ์ ในปี 1917 กองทัพเรือพัฒนามาจากกองกำลังขนาดเล็กที่มีอยู่ก่อนหน้านี้โดย จักรพรรดิปีเตอร์ที่ 1 แห่งรัสเซีย ทรงก่อตั้งกองทัพเรือรัสเซียในช่วง การทัพอะซอฟครั้งที่สอง
กันตภณ หวังเจริญ
กันตภณ หวังเจริญ (ชื่อเล่น: กันต์; 18 กันยายน พ.ศ. 2541 –) เป็นนักแบดมินตันชายชาวไทย
ในปี พ.ศ. 2557 กันตภณได้เข้าแข่งขันสิงคโปร์อินเตอร์เนชันแนล 2014 ประเภทชายเดี่ยว ในรอบชิงชนะเลิศกันตภณพ่ายให้กับโลห์ คีน ยู จากสิงคโปร์ เนื่องจากอาการบาดเจ็บที่เท้า ที่คะแนน 19-21 21-15 11-1 และได้รับรางวัลรองชนะเลิศจากการแข่งขัน
ในปี พ.ศ. 2559 กันตภณได้เข้าแข่งขันแบดมินตันเยาวชนชิงแชมป์โลก 2016 ประเภทชายเดี่ยว ในรอบ 8 คนสุดท้ายเขาเป็นฝ่ายชนะอู ซ็อง-ฮุน จากเกาหลีใต้ 2-0 เกม ที่คะแนน 21-11, 21-9 และในรอบรองชนะเลิศเขาเป็นฝ่ายแพ้ให้กับซุน เฟย์เซียง จากจีน 2-0 เกม ที่คะแนน 9-21, 13-21 จึงทำให้เขาได้เหรียญทองแดงในรายการนี้
ในเดือนกุมภาพันธ์ พ.ศ. 2560 กันตภณได้เข้าแข่งขันปรินเซส สิริวัณณวรี ไทยแลนด์มาสเตอร์ส 2017 ในประเภทชายเดี่ยว เขาเป็นฝ่ายชนะลี ซี เจีย จากมาเลเซีย 2-1 เกม ที่คะแนน 15-21 21-18 22-20 และผ่านเข้าสู่รอบชิงชนะเลิศ โดยในรอบชิงชนะเลิศเขาเป็นฝ่ายแพ้ทอมมี ซูเกียร์โตซึ่งเป็นมือวางอันดับ 3 ของรายการจากอินโดนีเซีย 0-2 เกม 17-21 11-21 โดยใช้เวลาแข่งขัน 40 นาที
ในเดือนกรกฎาคม พ.ศ. 2560 กันตภณเข้าแข่งขันรายการแบดมินตันชิงชนะเลิศแห่งประเทศไทย ประจำปี 2560 ในรอบเมนดรอว์รอบแรกกันตภณเป็นฝ่ายชนะภูชิชฎ์ อโนทัยสถาพร 2-0 เกม ที่คะแนน 21-4 21-7 ในรอบสองเขาเป็นฝ่ายชนะ จ.ต. อดุลรัชต์ นามกูล ซึ่งเป็นมือวางอันดับ 2 ของรายการ 2-1 เกม ที่คะแนน 13-21 21-13 21-17 จากนั้นในรอบก่อนรองชนะเลิศกันตภณเป็นฝ่ายชนะ ปัณณวิชญ์ ทองน่วม มือวาง 5/8 ของรายการ 2-0 เกม ที่คะแนน 21-14 21-9 และในรอบรองชนะเลิศกันตภณเป็นฝ่ายชนะสัพพัญญู อวิหิงสานนท์ มือวาง 3/4 ของรายการ 2-1 เกม ที่คะแนน 21-19 15-21 21-18 และผ่านเข้าสู่รอบตัดเชือกโดยได้พบกับทนงศักดิ์ แสนสมบูรณ์สุข
ในวันที่ 30 กรกฎาคม กันตภณผ่านเข้าสู่รอบชิงชนะเลิศโดยได้พบกับทนงศักดิ์ แสนสมบูรณ์สุข ซึ่งเป็นมือวางอันดับ 1 ของรายการ โดยกันตภณสามารถเป็นฝ่ายชนะทนงศักดิ์ 2-1 เกม ที่คะแนน 21-17 18-21 22-20 และได้เป็นแชมป์ในประเภทชายเดี่ยวของรายการ
กันตภณถูกสังคมวิพากษ์วิจารณ์อย่างหนัก ระหว่างการแข่งเอเชียนเกมส์ 2018 ที่ประเทศอินโดนีเซีย หลังเจ้าตัวถ่ายคลิปขณะกลุ่มแฟนแบดมินตันชาวอินโดนีเซียส่งเสียงร้องชื่มชมระหว่างเดินทางขึ้นรถบัสออกจากสนาม โดยกันตภณพูดขณะรถเคลื่อนผ่านว่า “กรี๊ดกูหน่อยเร็ว กรี๊ดกูอีก กรี๊ดกู เร็วๆ กรี๊ด กรี๊ดดิ อ่าเยี่ยม กรี๊ดกูหน่อยเร็ว กรี๊ดหน่อย” และโพสต์คลิปลงอินสตาแกรมส่วนตัว รวมถึงการคอมเมนต์ต่อผู้ที่มาตักเตือนด้วยข้อความไม่สุภาพด้วย
โรงเรียนฝางวิทยายน
โรงเรียนฝางวิทยายน () เป็นโรงเรียนมัธยมศึกษาประเภทสหศึกษา สังกัดสำนักงานเขตพื้นที่การศึกษามัธยมศึกษา เขต 25 สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่เลขที่ 232 หมู่ 9 บ้านฝาง ตำบลบ้านฝาง อำเภอบ้านฝาง จังหวัดขอนแก่น ห่างจากอำเภอเมืองขอนแก่นไปทางทิศตะวันตก 21 กิโลเมตร ก่อตั้งเมื่อปี 14 ตุลาคม พ.ศ. 2519 ปัจจุบัน เปิดสอนระดับชั้นมัธยมศึกษาตอนต้นและมัธยมศึกษาตอนปลาย
อภิเชษฐ์ เอติรัตนะ ดีไซเนอร์,นางแบบ
อิญญิโก มาร์ติเนซ
อิญญิโก มาร์ติเนซ เบร์ริดิ (, ) เกิดวันที่ 17 พฤษภาคม ค.ศ. 1991 เป็นนักฟุตบอลชาวสเปน ปัจจุบันเล่นให้กับแอทเลติกบิลบาโอ ในตำแหน่งกองหลัง
พรมแดนของประเทศรัสเซีย
ประเทศรัสเซีย มี พรมแดนระหว่างประเทศ ถึง 16 ประเทศ รวมถึงพรมแดนทางน้ำอีกสองประเทศ (สหรัฐ, ญี่ปุ่น) นอกจากนี่ยังติดกับ ประเทศที่ไม่ได้รับการรับรอง อย่าง เซาท์ออสซีเชีย และ อับคาเซีย โดยพรมแดนภาคพื้นดินมีความยาวโดยรวมถึง รัสเซียเป็นประเทศที่มีพรมแดนติดกับทุกประเทศรองจากจีน
โรงเรียนแก่นนครวิทยาลัย ๒
โรงเรียนแก่นนครวิทยาลัย ๒ () เดิมคือป่าช้าบ้านกอก ประกาศจัดตั้งขึ้นเมื่อวันที่ 8 พฤษภาคม พ.ศ. 2540 โดย ฯ พณ ฯ  สุขวิช รังสิตพล  รัฐมนตรีว่าการกระทรวงศึกษาธิการในขณะนั้น
โรงเรียนแก่นนครวิทยาลัย ๒ สนองนโยบายการขยายโอกาสทางการศึกษา จึงประสานงานกับชาวบ้านกอกและสภาตำบลบ้านเป็ด เพื่อขอรับการสนับสนุนใช้พื้นที่ดินสาธารณะประโยชน์ (ป่าช้าบ้านกอก) 
เป็นสถานที่ตั้งสาขาโรงเรียน สภาตำบลบ้านเป็ดได้ยินยอม และผู้ว่าราชการจังหวัดขอนแก่น อนุมัติให้ใช้พื้นที่ดังกล่าวดำเนินการสร้างได้ในปีเดียวกัน คณะกรรมการการศึกษา ศาสนา และวัฒนธรรมจังหวัดขอนแก่น (สศวจ.)ข้าราชการ ครู ตำทหาร พ่อค้า และ ประชาชนทุกหมู่เหล่า ให้ความร่วมมือกับ ฯ พณ ฯ  สุขวิช รังสิตพล รัฐมนตรีว่าการกระทรวงศึกษาธิการในขณะนั้นในการก่อตั้งโรงเรียน 
เมื่อวันที่8 พฤษภาคม พ.ศ. 2540 ฯพณฯ สุขวิช รังสิตพล รัฐมนตรีว่าการกระทรวงศึกษาธิการได้ประกาศจัดตั้ง ให้สาขา โรงเรียนแก่นนครวิทยาลัย เป็นโรงเรียนรัฐบาล โดยให้ชื่อว่า "โรงเรียนแก่นนครวิทยาลัย ๒”
ท่าอากาศยานนานาชาติสีหนุวิลล์
ท่าอากาศยานนานาชาติสีหนุวิลล์ ( ) เป็นท่าอากาศยานนานาชาติที่ใหญ่เป็นอันดับที่สามของประเทศกัมพูชา อยู่ในจังหวัดสีหนุวิลล์ ห่างจากเมืองสีหนุวิลล์ไปทางทิศตะวันออก 20 กิโลเมตร รู้จักกันในชื่อ ท่าอากาศยานกองกัง (Kaong Kang, កោងកាង) รหัส IATA ของสนามบิน ใช้อักษรย่อ KOS ซึ่งมาจากคำว่า "กำปงสม"ก่อสร้างในช่วงคริสตทศวรรษที่ 1960 ด้วยการช่วยเหลือจากสหภาพโซเวียต แต่กลับไม่ได้ใช้งานเลยในช่วงยุคเขมรแดง ต่อมาได้กลับมาเปิดใหม่อีกครั้งเมื่อวันที่ 15 มกราคม ค.ศ. 2007 ทางวิ่งมีความยาว 2,500 เมตร เพื่อรองรับเครื่องบินรุ่นสี่อี อย่างไรก็ตาม เกิดอุบัติเหตุเครื่องบินพีเอ็มทีแอร์ เที่ยวบินที่ยู4 241 ในเดือนมิถุนายน ค.ศ. 2007 ทำให้ไม่มีเที่ยวบินโดยสารจนถึงปี ค.ศ. 2011
แคมโบเดียอังกอร์แอร์ เปิดเที่ยวบินจากที่นี่ไปยังท่าอากาศยานนานาชาติเสียมราฐในวันที่ 14 ธันวาคม ค.ศ. 2011 และยังได้เพิ่มเที่ยวบินไปยังท่าอากาศยานนานาชาติพนมเปญ จนกลายเป็นเส้นทางสามเหลี่ยม โดยเส้นทางนี้เริ่มมีในวันที่ 31 มีนาคม ค.ศ. 2013
ท่าอากาศยานพระตะบอง
ท่าอากาศยานพระตะบอง () เป็นท่าอากาศยานในเมืองพระตะบอง จังหวัดพระตะบอง ประเทศกัมพูชา อยู่ห่างจากเมืองไปประมาณ 3 กิโลเมตร สนามบินมีเนื้อที่ 128.68 เฮกตาร์ ความสูง 60 ฟุตจากระดับน้ำทะเล มีทางวิ่ง 1 ทาง ประเภท 07/25 ผิวยางมะตอย กว้าง 1600 เมตร ยาว 40 เมตร สนามบินนี้เปิดให้บริการในปี ค.ศ. 1968
รายชื่อท่าอากาศยานในประเทศกัมพูชา
รายชื่อท่าอากาศยานในประเทศกัมพูชา โดยมีเพียงสามแห่งเท่านั้นที่ยังให้บริการเชิงพาณิชย์อยู่ ท่าอากาศยานถูกแห่งถูกควบคุมโดย State Secretariat of Civil Aviation
ตัวหนา หมายถึง ท่าอากาศยานที่ยังมีเที่ยวบินพาณิชย์บินประจำอยู่
กองทัพเรือรัสเซีย
กองทัพเรือรัสเซีย (, lit. "Military-Maritime Fleet of the Russian Federation") เป็นหน่วยงานของกองทัพสหพันธรัฐรัสเซีย ทำหน้าที่รับผิดชอบต่อการปฏิบัติการทางทหารในทะเล ลำน้ำ และพื้นที่บริเวณชายฝั่งของประเทศรัสเซีย กองทัพเรือรัสเซียก่อตั้งขึ้นในเดือน มกราคม 1992 ในฐานะผู้สืบทอดกองทัพเรือโซเวียต หลังจาก การล่มสลายของสหภาพโซเวียต ในเดือน ธันวาคม 1991
กองทัพเรือรัสเซียเดิม ก่อตั้งโดย จักรพรรดิปีเตอร์ที่ 1 แห่งรัสเซีย (ปีเตอร์มหาราช) ในเดือนตุลาคม 1696 โดยสัญลักษณ์ของกองทัพเรือรัสเซียแรก ๆ คือธงของนักบุญอันดรูว์ ปัจจุบันกองทัพเรือรัสเซียมีกองเรือย่อยที่รับช่วงต่อจากกองทัพเรือโซเวียตคือ กองเรืออาร์กติก, กองเรือแปซิฟิก, กองเรือทะเลดำ, กองเรือบอลติก, กองเรือเล็กแคสเปียน, กองบินนาวี, และ กองกำลังป้องกันชายฝั่ง (อีกชื่อของ ทหารนาวิกโยธิน และ กองกำลังปืนใหญ่และมิสไซล์ชายฝั่ง)
กองทัพที่ 6 (แวร์มัคท์)
กองทัพที่ 6 เป็นกองทัพสนามของเวร์มัคท์ ในช่วงสงครามโลกครั้งที่สอง กองทัพที่ 6 เป็นที่รู้จักจากการถูกทำลายโดยกองทัพแดง ที่ ยุทธการที่สตาลินกราด ในช่วงฤดูหนาวปี 1942/43 นอกจากนี้กองทัพที่ 6 ยังได้ก่ออาชญากรสงคราม (ชึ่งเป็นการสังหารหมู่ชาวยิว 30,000 คนที่ เบบียาร์) กองทัพที่ 6 อยู่ภายได้การปัญชาการโดยจอมพล วัลเทอร์ ฟอน ไรเชอเนา ในช่วง ปฏิบัติการบาร์บารอสซา ในปี 1941
ฮิวจ์ เทรเวอร์-โรเปอร์
ฮิวจ์ เรดวอลด์ เทรเวอร์-โรเปอร์, Baron Dacre of Glanton (15 มกราคม ค.ศ. 1914 – 26 มกราคม 2003) เป็นนักประวัติศาสตร์ชาวอังกฤษของยุคก่อนบริเตนและนาซีเยอรมนี เขาเป็นศาสตราจารย์ประจำวิชาประวัติศาสตร์สมัยใหม่ของมหาวิทยาลัยออกซฟอร์ด
ลีริกา แอนเดอร์สัน
ลีริกา แอนเดอร์สัน-เบนต์ลีย์ (; เกิด 18 ธันวาคม ค.ศ. 1988) เป็นนักร้องและนักแต่งเพลงชาวอเมริกัน เธอแต่งงานกับแร็ปเปอร์และโปรดิวเซอร์เพลง ฟลอยด์ "เอ1" เบนต์ลีย์ (Floyd "A1" Bentley)
เธอออกอัลบั้มแรก "เฮลโล" เมื่อวันที่ 30 ตุลาคม ค.ศ. 2015
ลีริกา แอนเดอร์สัน-เบนต์ลีย์ เกิดเมื่อวันที่ 18 ธันวาคม ค.ศ. 1988 ในชิคาโก รัฐอิลลินอยส์ หลังจากพี่สาวฝาแฝด ไอดา แอนเดอร์สัน เสียชีวิต บิดาของเธอก็ทิ้งครอบครัวไป แอนเดอร์สันเป็นนักร้องเสียงประสานให้แก่ เจนนิเฟอร์ โลเปซ ตั้งแต่เด็ก เธอแสดงพรสวรรค์ด้านดนตรี ด้วยการร้องเพลง "ไอวอนนาบีดาวน์" ของแบรนดี้ นอร์วูด ในงานประกวดแสดงความสามารถ ตอนกำลังศึกษาในชั้นมัธยมต้น
ต่อมา มารดาย้ายไปที่รัฐแคลิฟอร์เนีย เพื่อสานฝันงานดนตรีให้กับเธอ หลังจากนั้นไม่นานแอนเดอร์สันก็ได้เข้าสู่วงการเพลงในขณะที่ยังเป็นวัยรุ่น
โรงเรียนขอนแก่นวิทยายน ๓
โรงเรียนขอนแก่นวิทยายน ๓ () เดิมเป็นสาขาของโรงเรียนขอนแก่นวิทยายน ตั้งอยู่ที่ถนนมิตรภาพ ตำบลบ้านค้อ อำเภอเมืองขอนแก่น จังหวัดขอนแก่น
โรงเรียนขอนแก่นวิทยายน ๓ ตั้งขึ้นตามแผนพัฒนาการศึกษาแห่งชาติฉบับที่ 7 ระหว่างปี พ.ศ. 2535 ถึง พ.ศ. 2539 ได้จัดตั้งเป็นสาขาโรงเรียนขอนแก่นวิทยายน ที่ตำบลโนนท่อน อำเภอเมือง จังหวัดขอนแก่น โดยนายสวาท ภูคำแสน ผู้อำนวยการโรงเรียนขอนแก่นวิทยายน ผู้ตรวจราชการกรมสามัญศึกษาเขตการศึกษา 9 และดำรงตำแหน่งอนุกรรมการกรมการข้าราชการครูในกรมสามัญศึกษาได้แต่งตั้งให้นายเทอดศักดิ์ สินธุศิริ อาจารย์ 2 ระดับ 6 โรงเรียนขอนแก่นวิทยายน เป็นหัวหน้าสาขาโรงเรียน โดยทางโรงเรียนได้ขอใช้ที่ดินของสำนักงานปฏิรูปที่ดินเพื่อการเกษตรกรรมจังหวัดขอนแก่น ที่ตำบลโนนท่อน อำเภอเมือง จังหวัดขอนแก่น เป็นสถานที่เรียนชั่วคราว
โรงเรียนขอนแก่นวิทยายน 3 ได้เปิดทำการเรียนการสอนวันแรก เมื่อวันที่ 18 พฤษภาคม พ.ศ. 2536 ในวันที่ 18 สิงหาคม 2540 โรงเรียนได้ย้ายจากที่เดิมมาทำการสอน ณ ที่ตั้งแห่งใหม่ตรงถนนมิตรภาพ กิโลเมตรที่ 19 ข้างอ่างเก็บน้ำซำจานเป็นวันแรก
ในวันที่ 10 สิงหาคม พ.ศ. 2540 โรงเรียนขอนแก่นวิทยายน ๓ ได้รับการประกาศจากกระทรวงศึกษาธิการให้เป็นโรงเรียนเอกเทศ
เนื่อยด้วยนักเรียนโรงเรียนขอนแก่นวิทยายน ๓ จะสวมเครื่องแบบที่เหมือนกับนักเรียนโรงเรียนขอนแก่นวิทยายน จึงทำให้โรงเรียนไม่ได้ใช้อักษรย่อ ข.ก.๓ แต่ใช้อักษรย่อ ข.ก. ตามโรงเรียนขอนแก่นวิทยายน ซึ่งจะต่างจากโรงเรียนขอนแก่นวิทยายน ๒ (สมาน สุเมโธ) ที่จะย่อว่า ข.ก.๒ เพราะมีเครื่องแบบเป็นของตัวเอง
สหภาพภูมิศาสตร์ระหว่างประเทศ
สหภาพภูมิศาสตร์ระหว่างประเทศ (, ) หรือเรียกย่อว่า ไอจียู (IGU) หรือ ยูจีไอ (UGI) คือสมาคมภูมิศาสตร์ระหว่างประเทศที่ก่อตั้งใน พ.ศ. 2465 จากการจัดประชุมภูมิศาสตร์ระหว่างประเทศซึ่งจัดขึ้นครั้งแรกที่เมืองแอนต์เวิร์ปใน พ.ศ. 2414 และในการประชุมครั้งต่อมาหลายครั้งได้นำไปสู่การจัดตั้งองค์กรถาวรในบรัสเซลส์ ประเทศเบลเยียม
สหภาพภูมิศาสตร์ระหว่างประเทศยึดระเบียบตามสภาวิทยาศาสตร์ระหว่างประเทศ (International Council for Science : ICSU) และสภาสังคมศาสตร์ระหว่างประเทศ (International Social Science Council : ISSC) ซึ่งถือเป็นผู้ประสานงานสำหรับองค์กรวิทยาศาสตร์ระหว่างประเทศ
ไอจียูทำหน้าที่ในการจัดตั้งคณะกรรมการและคณะทำงานเฉพาะกิจจำนวนหนึ่งซึ่งเกี่ยวข้องกับหัวข้อเฉพาะเรื่อง
คณะกรรมการตามหัวข้อ ประกอบด้วย วิธีการเฉพาะเรื่อง (เช่น ภูมิศาสตร์ประยุกต์), หัวเรื่อง (เช่น ภูมิอากาศวิทยา, สุขภาพและสิ่งแวดล้อม), ระเบียบวิธี (เช่น วิทยาการภูมิสารสนเทศ) และตัวอย่างเชิงพื้นที่ (เช่น แอ่งเมดิเตอร์เรเนียน) นอกจากนี้ยังมีคณะกรรมการสำหรับภูมิศาสตร์โอลิมปิกและการศึกษาภูมิศาสตร์อีกด้วย
คณะทำงานเฉพาะกิจทั้งสองประกอบด้วย "Young and Early-Career Geographers" และ "Centennial and Sesquicentennial"
ไอจียูซีจีอี (IGU-CGE) หรือคณะกรรมการการศึกษาภูมิศาสตร์ (Commission on Geographical Education) เป็นคณะกรรมการที่มุ่งเน้นถึงการศึกษาทางภูมิศาสตร์โดยเผยแพร่วารสารไออาร์จีดับเบิลอี (IRGEE journal) และจัดการประชุมประจำปี โดย "กฎบัตรระหว่างประเทศว่าด้วยการศึกษาทางภูมิศาสตร์" (International Charter on Geographical Education) ถือเป็นข้อตกลงระหว่างประเทศในแง่มุมต่าง ๆ ที่มีผลกระทบต่อโลก กฎบัตรใน พ.ศ. 2559 มีรายละเอียด เช่น คำถามการวิจัยทางการศึกษาทางภูมิศาสตร์ที่สำคัญและข้อแนะนำด้านนโยบาย นอกจากนี้กฎบัตรใน พ.ศ. 2535 ยังมีข้อมูลเกี่ยวกับคำถามทางภูมิศาสตร์ แนวคิดหลัก วิธีการ และการเลือกตัวอย่างเชิงพื้นที่.
ท้อง (อวัยวะ)
ท้อง () เป็นอวัยวะที่อยู่ระหว่างส่วนอกและอวัยวะสืบพันธุ์ ภายในท้อง เรียกว่า ช่องท้อง มีอวัยวะภายในที่สำคัญหลายอย่าง เช่น กระเพาะอาหาร ไต ตับ ลำไส้เล็ก ลำไส้ใหญ่
บอร์ฆา มาโยรัล
บอร์ฆา มาโยรัล โมยา (; เกิดวันที่ 5 เมษายน ค.ศ. 1997) เป็นนักฟุตบอลชาวสเปน ปัจจุบันเล่นให้กับเรอัลมาดริด ในตำแหน่งกองหน้าตัวเป้า
มาร์ลง ซังตุส
มาร์ลง ซังตุส ดา ซิลวา บาร์บอซา (; เกิดวันที่ 7 กันยายน ค.ศ. 1995) เป็นนักฟุตบอลชาวบราซิล ปัจจุบันเล่นให้กับบาร์เซโลนา ในตำแหน่งเซ็นเตอร์แบ็ก
ธมลวรรณ กอบลาภธนากูล
ธมลวรรณ กอบลาภธนากูล หรือ ไอซ์ ธมลวรรณ เป็นนักร้องหญิงที่โด่งดังมาจากการ Cover เพลงผ่านทางยูทูป ซึ่งมียอดเข้าชมมากถึง 100 ล้านวิว ปัจจุบันได้ออกซิงเกิลเดี่ยวภายใต้สังกัด ไอแอมมิวสิค และ ทรู แฟนเทเชีย เป็นต้น
ธมลวรรณ กอบลาภธนากูล (ชื่อเล่น: ไอซ์) หรือเป็นที่รู้จักในชื่อ ไอซ์ ธมลวรรณ เป็นนักร้องหญิงชาวไทย เกิดและเติบโตที่จังหวัดนครราชสีมา เมื่อวันที่ 8 มิถุนายน พ.ศ. 2543 เธอเริ่มประกวดร้องเพลงตั้งแต่วัยเด็ก และเริ่มเรียนร้องเพลงที่ โรงเรียนดนตรี บีสตาร์ Studio ในจังหวัดนครราชสีมา ไอซ์ ธมลวรรณ มีชื่อเสียงจากการโคเวอร์เพลงลงยูทูป ในแชนแนล "B-Star Music" ซึ่งเป็นเพลงไทยทั้งหมด และมีผู้เข้าชมในแต่ละคลิปเป็นจำนวนมาก ภายหลังเธอเข้าประกวดมาสเตอร์คีย์ เวทีแจ้งเกิด และเวที เดอะวอยซ์ไทยแลนด์ ซีซั่นที่ 5
ไอซ์ ธมลวรรณ มีซิงเกิลแรกเป็นของตนเองในชื่อเพลง "งอน" ในสังกัดบี-สตาร์ ต่อด้วยเพลง "แค่นี้ที่ไม่ไหว" สังกัดSOFT House และเพลง "ช้า (Slow)" สังกัดMusic Camp เป็นต้น และมีผลงานเพลงอย่างต่อเนื่อง นอกจากนี้ยังมีผลงานการเดินสายแสดงคอนเสิร์ต และงานถ่ายแบบอีกด้วย
ด้านการศึกษา จบการศึกษาระดับชั้นมัธยมศึกษา โรงเรียนบุญวัฒนา จังหวัดนครราชสีมา ปัจจุบันกำลังศึกษาในระดับปริญญาตรี คณะดุริยางคศาสตร์ มหาวิทยาลัยศิลปากร ชั้นปีที่ 1
โอลิมปิกฤดูร้อน 2024
กีฬาโอลิมปิกฤดูร้อน 2024 () หรือชื่อที่เป็นทางการ กีฬาโอลิมปิกครั้งที่ 33 () หรือเป็นที่รู้จักในชื่อ ปารีส 2024 เป็นมหกรรมกีฬานานาชาติที่สำคัญในประเพณีโอลิมปิก ควบคุมโดยคณะกรรมการโอลิมปิกสากล ซึ่งจัดในปารีส ประเทศฝรั่งเศส จัดขึ้นระหว่างวันที่ 2 ถึง 18 สิงหาคม พ.ศ. 2567 ปารีสได้รับเกียรติเป็นเจ้าภาพกีฬาโอลิมปิก เมื่อวันที่ 13 กันยายน พ.ศ. 2560 ในประชุมคณะกรรมการโอลิมปิกสากล สมัยที่ 131 ณ ลิมา ประเทศเปรู รวมถึงกรุงปารีสก็ได้รับเกียรติเป็นเจ้าภาพพาราลิมปิกฤดูร้อน 2024 สำหรับนักกีฬาคนพิการเช่นกัน
ปารีสเคยเป็นเจ้าภาพกีฬาโอลิมปิกฤดูร้อน 1900 และกีฬาโอลิมปิกฤดูร้อน 1924 ซึ่งในครั้งนี้ปารีสเป็นเมืองที่สองต่อจากลอนดอน ที่เป็นเจ้าภาพกีฬาโอลิมปิกฤดูร้อนถึง 3 ครั้ง นอกจากนี้เป็นการฉลองครบรอบ 100 ปีกีฬาโอลิมปิกฤดูร้อน 1924 ที่จัดในปารีส และกีฬาโอลิมปิกฤดูหนาว 1924 ที่จัดในเมืองชามอนี ประเทศฝรั่งเศส
ปารีส, ลอสแอนเจลิส, บูดาเปสต์, โรม และ ฮัมบวร์ค เป็น 5 เมืองสุดท้ายที่ร่วมการคัดเลือกเจ้าภาพกีฬาโอลิมปิกฤดูร้อน 2024 อย่างไรก็ตามมีหลายเมืองที่ได้ถอนตัว ด้วยความไม่แน่นอนทางการเมือง และค่าใช้จ่ายที่สูงเกินกว่าที่แต่ละเมืองกำหนดไว้ ฮัมบวร์คเป็นเมืองแรกที่ได้ถอนตัว เมื่อวันที่ 29 พฤศจิกายน พ.ศ. 2558 ซึ่งเป็นผลมาจากการลงประชามติ โรมเป็นเมืองที่สองที่ได้ถอนตัว เมื่อวันที่ 21 กันยายน พ.ศ. 2559 หลังจากมีปัญหาทางด้านการเงิน บูดาเปสต์เป็นเมืองที่สามที่ได้ถอนตัว เมื่อวันที่ 22 พฤษภาคม พ.ศ. 2560 หลังจากมีการยื่นคำร้องต่อศาลเป็นจำนวนมากในการให้ยกเลิกแผนจัดกีฬาโอลิมปิก
หลังจากปัญหาเรื่องการถอนตัวของเมืองต่างๆ คณะกรรมการบริหารของไอโอซี ได้ประชุมร่วมกัน ณ โลซาน ประเทศสวิตเซอร์แลนด์ เพื่อหารือเกี่ยวกับการคัดเลือกเจ้าภาพในปี 2024 และ 2028 เมื่อวันที่ 9 มิถุนายน พ.ศ. 2560 คณะกรรมการโอลิมปิกสากล หรือ "ไอโอซี" ได้เสนอทางเลือกในการคัดเลือกเจ้าภาพในปี 2024 และ 2028 อย่างเป็นทางการ ในเวลาเดียวกันข้อเสนอนี้ถูกอนุมัติในการประชุมวิสามัญของไอโอซี เมื่อวันที่ 11 กรกฎาคม พ.ศ. 2560 ณ โลซาน ไอโอซีได้ตั้งกระบวนการคัดเลือกร่วมกับทางคณะกรรมการของลอสแอนเจลิส และปารีส ก่อนที่ประกาศผลอย่างเป็นทางการในการประชุมสามัญของไอโอซี สมัยที่ 131 ณ ลิมา ประเทศเปรู
หลังจากที่ได้ตัดสินใจที่จะให้สิทธ์การจัดโอลิมปิกให้แก่ทั้งสองเมือง ขณะเดียวกันปารีสหวังที่จะจัดกีฬาโอลิมปิกในปี 2024 โดยความหวังของปารีสเป็นจริง เมื่อวันที่ 31 กรกฎาคม พ.ศ. 2560 ไอโอซีได้ประกาศว่าลอสแอนเจลิสเป็นผู้สมัครเพียงคนเดียวสำหรับในปี 2028 ทำให้ปารีสมีสิทธิ์จัดกีฬาโอลิมปิกในปี 2024 การตัดสินใจของเมืองทั้งสองจะถูกยอมรับอย่างเป็นทางการในการประชุมสามัญของไอโอซี สมัยที่ 131 ในวันที่ 13 กันยายน พ.ศ. 2560
ในปี พ.ศ. 2550 คณะกรรมการโอลิมปิกสากล หรือ "ไอโอซี" ได้กำหนดแนวคิดของกีฬาโอลิมปิกให้มีกีฬารวม 28 กีฬา แบ่งเป็น กีฬาหลักจำนวน 25 กีฬา และกีฬาเพิ่มเติมที่ได้รับการคัดเลือกในแต่ละครั้งจำนวน 3 กีฬา ในวันที่ 8 กันยายน พ.ศ. 2556 ไอโอซีได้บรรจุกีฬามวยปล้ำกลับเข้าสู่ในกีฬาโอลิมปิก 2020 และ 2024 ซึ่งจัดเป็น 1 ใน 3 กีฬาที่เป็นกีฬาเพิ่มเติม โดยสหพันธ์มวยปล้ำนานาชาติ หรือ "ฟีล่า" (ปัจจุบันคือ สหภาพมวยปล้ำโลก) ได้ปรับเปลี่ยนรุ่นในประเภทฟรีสไตล์ และเกรโก-โรมัน โดยการลดรุ่นประเภทชาย 6 รุ่นแล้วเปลี่ยนเป็นประเภทหญิงแทน อย่างไรก็ตามในเดือนสิงหาคม พ.ศ. 2559 ไอโอซีได้บรรจุ 5 กีฬาเพิ่มเติมในกีฬาโอลิมปิก 2020 โดยยังมีแผนที่จะประเมินกีฬาที่มีอยู่ 28 กีฬาเหมือนเดิม โดยปัจจุบันไม่มีข้อบ่งชี้ว่าวิธีนี้จะส่งผลต่อจำนวนกีฬาในกีฬาโอลิมปิก 2024 อย่างไร
คณะกรรมการโอลิมปิกแห่งสหรัฐ
คณะกรรมการโอลิมปิกแห่งสหรัฐ (, USOC) เป็นหน่วยงานภายใต้ความดูแลของคณะกรรมการโอลิมปิกสากล มีสำนักงานใหญ่ตั้งอยู่ในโคโลราโดสปริงส์, รัฐโคโลราโด, สหรัฐอเมริกา
มีหน้าที่จัดส่งและนำคณะนักกีฬา เข้าร่วมการแข่งขันกีฬาโอลิมปิก และกีฬาระดับภูมิภาค ระดับทวีป หรือระดับโลก ซึ่งรับรองโดยคณะกรรมการโอลิมปิกสากล นอกจากนั้น ยังเป็นหน่วยงานที่รับผิดชอบต่อการปฏิบัติใดๆ ของคณะนักกีฬาและเจ้าหน้าที่ประจำทีม ที่เข้าร่วมการแข่งขันดังกล่าวด้วย
คณะกรรมการพาราลิมปิกแห่งสหรัฐ () เป็นหน่วยงานภายใต้ความดูแลของคณะกรรมการพาราลิมปิกสากล มีสำนักงานใหญ่ตั้งอยู่ในโคโลราโดสปริงส์, รัฐโคโลราโด, สหรัฐอเมริกา
มีหน้าที่จัดส่งและนำคณะนักกีฬา เข้าร่วมการแข่งขันกีฬาพาราลิมปิก และกีฬาระดับภูมิภาค ระดับทวีป หรือระดับโลก ซึ่งรับรองโดยคณะกรรมการพาราลิมปิก นอกจากนั้น ยังเป็นหน่วยงานที่รับผิดชอบต่อการปฏิบัติใดๆ ของคณะนักกีฬาและเจ้าหน้าที่ประจำทีม ที่เข้าร่วมการแข่งขันดังกล่าวด้วย
จูเลีย ไมเคิลส์
จูเลีย คาวาสโซส์ (; เกิด 13 พฤศจิกายน ค.ศ. 1993) หรือชื่อในวงการคือ จูเลีย ไมเคิลส์ () เป็นนักร้องและนักแต่งเพลงชาวอเมริกันจากแดเวนพอร์ต รัฐไอโอวา เธอเริ่มมีชื่อเสียงในปี ค.ศ. 2017 หลังจากออกซิงเกิลเปิดตัว "อิสชู" (Issues) ซึ่งขึ้นสูงสุดอันดับที่สิบเอ็ดบนชาร์ต "บิลบอร์ด" ฮอต 100 และได้รับการรับรองระดับแพลตินัมสองครั้งจากสมาคมผู้ประกอบกิจการเพลงของสหรัฐอเมริกา (RIAA)
กำปงจาม (เมือง)
กำปงจาม () เป็นเมืองศูนย์กลางของจังหวัดกำปงจาม ประเทศกัมพูชา มีประชากร 41,468 คน (ค.ศ. 2010) ตั้งอยู่ริมแม่น้ำโขง อยู่ห่างจากพนมเปญไปทางทิศตะวันออกเฉียงเหนือ 124 กิโลเมตร สามารถเดินทางได้ทั้งทางถนนและทางน้ำ โดยใช้เวลาเดินทางจากพนมเปญมายังกำปงจาม 2 ชั่วโมงครึ่ง เมืองนี้สามารถเชื่อมต่อกับอำเภอตะบงขะมำโดยสะพานกีซูนา
ลักษณะภูมิอากาศแบบร้อนชื้น ฤดูร้อนจะมีฝนตกหนักมาก อุณหภูมิเฉลี่ย 27.7 องศาเซลเซียส ปริมาณน้ำฝนเฉลี่ย 1722 มิลลิเมตร
กำปงชนัง (เมือง)
กำปงชนัง () เป็นเมืองศูนย์กลางของจังหวัดกำปงชนัง ประเทศกัมพูชา อยู่ทางตะวันตกของโตนเลสาบ เป็นเมืองท่าที่สำคัญ เชื่อมต่อกับพนมเปญได้โดยทางหลวงแผ่นดินและทางรถไฟ มีสถานที่สำคัญคือพนมกงเร พืชเศรษฐกิจที่สำคัญคือข้าว และมีการทำอาชีพตกปลากันมากในช่วงฤดูมรสุม
ดับเบิลยูดับเบิลยูอี ทูโอไฟว์ ไลว์ฟ
ดับเบิลยูดับเบิลยูอี ทูโอไฟว์ ไลว์ฟ (WWE 205 Live) เป็นรายการโทรทัศน์ที่เกี่ยวกับมวยปล้ำอาชีพ ของ เวิลด์เรสต์ลิงเอ็นเตอร์เทนเมนต์ (WWE) โดยเป็นรายการที่แยกออกมาเป็นการปล้ำของนักมวยปล้ำรุ่นครุยเซอร์เวทโดยเฉพาะ ซึ่งนักมวยปล้ำทุกคนที่ปล้ำในรายการนี้จะต้องมีน้ำหนักอยู่ที่ไม่เกิน 205 ปอนด์
โดยรายการ ทูโอไฟว์ ไลว์ฟ จะออกอากาศทุกคืนวันอังคาร หลังจบรายการ สแมคดาวน์ ไลว์ฟ และ ทอล์คกิ้ง สแมค เวลา 4 ทุ่มตรง ตามเวลาของอเมริกา โดยภายหลังได้ย้ายเวลาออกอากาศไปเป็น 5 ทุ่มตรงจนถึงช่วงเดือนกรกฎาคม 2017
รายการจะคัดเอานักมวยปล้ำจากผู้เข้าแข่งขันในรายการ ครุยเซอร์เวท คลาสสิค ทัวร์นาเม้นท์ และคนอื่นๆที่เพิ่งเซ็นสัญญาเพิ่มเข้ามาใหม่ก็จะเข้ามาเป็นนักมวยปล้ำแบบฟูลไทม์ในรุ่นครุยเซอร์เวท ดับเบิลยูดับเบิลยูอี ซึ่ง ทริปเปิล เอช นักมวยปล้ำชื่อดังและเจ้าหน้าที่ฝ่ายบริหารและการผลิตคนปัจจุบัน ได้กล่าวว่า รายการได้ถูกออกแบบมาเพื่อแสดงจุดเด่นของลีคนี้โดนเฉพาะ ซึ่งจะมีความโดดเด่นและเป็นเอกลักษณ์ของเฉพาะตัวเมื่อเทียบรายการอื่นของดับเบิลยูดับเบิลยูอี
โดยในรายการ รอว์ นั้น ก็จะมีช่วงเวลาของการปล้ำและเนื้อเรื่องของนักมวยปล้ำรุ่นครุยเซอร์เวทโดยเฉพาะ นับตั้งแต่ที่มีการแยกค่าย รอว์ กับ สแมคดาวน์ ไลว์ฟ ในปี 2016 ซึ่งหลังจากที่มีรายการ ทูโอไฟว์ ไลว์ฟ ออกอากาศตามมา นักมวยปล้ำรุ่นครุยเซอร์เวทก็จะปรากฏตัวได้ทั้งในรายการ รอว์ และ ทูโอไฟว์ ไลว์ฟ อีกทั้งยังไปปรากฏตัวในรายการ เอ็นเอ็กซ์ที ได้เป็นครั้งคราวอีกด้วย
รายการ ทูโอไฟว์ ไลว์ฟ ออกอากาศครั้งแรกในวันที่ 29 พฤศจิกายน 2016 โดยคู่เอกในคืนวันนั้นเป็นการปล้ำระหว่าง ริช ซวอนน์ ปะทะ ดิ ไบรอัน เคนดริก ชิงดับเบิลยูดับเบิลยูอีครุยเซอร์เวทแชมเปียนชิป โดยซวอนน์สามารถเอาชนะและกระชากแชมป์จาก เคนดริก ไปได้
กำปงธม (เมือง)
กำปงธม ( krong kampongthom, "ท่าเรือใหญ่") เป็นเมืองศูนย์กลางของจังหวัดกำปงธม ประเทศกัมพูชา ตั้งอยู่ริมแม่น้ำสตึงแสน เป็นเมืองทางผ่านบนทางหลวงหมายเลข 6 ระหว่างพนมเปญและเสียมราฐ กำปงธมมีแม่น้ำผ่ากลางเมือง โดยมีโรงเรียนมัธยมอยู่ฝั่งเหนือ และมีตลาดอยู่ฝั่งใต้
กำปงธม มีเพื่อนบ้านคือเมืองสตึงแสน ( krong steungsaen) ซึ่งตั้งอยู่ทางทิศใต้ และยังเป็นอำเภอในจังหวัดกำปงธม นอกจากนี้ยังมีสถานที่ท่องเที่ยวสำคัญคือ เจดีย์ลอยน้ำ (វត្ត ក្ដីអណ្ដែត) และวงเวียนรูปปั้นช้างต่อสู้กับเสือ
อสิ มะหะมัดยังกี
นายแพทย์ อสิ มะหะมัดยังกี (เกิด 10 พฤษภาคม พ.ศ. 2501) สมาชิกสภาผู้แทนราษฎรจังหวัดสตูล 2 สมัย
นายแพทย์อสิ มะหะมัดยังกี เกิดเมื่อวันที่ 10 พฤษภาคม พ.ศ. 2501 เป็นบุตรคนที่ 4 ของนายแพทย์พอชม กับนางอำหล่า มะหะมัดยังกี มีพี่น้อง 4 คน สำเร็จการศึกษาปริญญาตรี แพทยศาสตรบัณฑิต จาก มหาวิทยาลัยสงขลานครินทร์
นายแพทย์อสิ เคยตำรงตำแหน่งเป็นหัวหน้ากลุ่มงานเวชกรรมสังคมที่โรงพยาบาลสตูล ก่อนที่จะไปดำรงตำแหน่งเป็นผู้อำนวยการโรงพยาบาลสุไหงปาดี จังหวัดนราธิวาส ตามลำดับ
นายแพทย์อสิ ได้รับเลือกตั้งเป็นสมาชิกสภาผู้แทนราษฎรครั้งแรก ในการเลือกตั้ง พ.ศ. 2548 สังกัดพรรคประชาธิปัตย์ และได้รับเลือกรวม 2 สมัย
นายแพทย์อสิ มะหะมัดยังกี ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
สันยุกตปรานต์
สันยุกตปรานต์ (; ) เป็นมณฑล (province) หนึ่งในบริติชราช ซึ่งต่อมาคือ ประเทศอินเดียที่ได้รับอิสรภาพ
มณฑลนี้เกิดขึ้นเมื่อวันที่ 1 เมษายน ค.ศ. 1937 โดยเป็นผลมาจากการย่อชื่อมณฑล "สันยุกตปรานต์อาคราและอวัธ" (; ) มีพื้นที่โดยประมาณเท่ากับรัฐอุตตรประเทศและรัฐอุตตราขัณฑ์ในปัจจุบันประสมกัน
หลังจากที่พระราชบัญญัติการปกครองอินเดีย ค.ศ. 1935 (Government of India Act, 1935) ขยายสภานิติบัญญัติและอำนาจการปกครองตนเองให้แก่มณฑล และมีการเลือกตั้งใน ค.ศ. 1937 แล้ว พรรคคองเกรสแห่งชาติอินเดีย (Indian National Congress) ได้เสียงข้างมากในสภานิติบัญญัติของมณฑล แต่ไม่ยอมจัดตั้งรัฐบาล ดังนั้น ในวันที่ 1 เมษายน ค.ศ. 1937 จึงมีการเชิญนวาพแห่งฉัตรี (Nawab of Chhatari) มาจัดตั้งรัฐบาลเสียงข้างน้อยไปพลางก่อน
ในเดือนกรกฎาคม ค.ศ. 1937 พรรคคองเกรสฯ กลับยอมรับตำแหน่ง แฮร์รี แกรแฮม เฮก (Harry Graham Haig) ผู้ว่าการมณฑล จึงเชิญบัณฑิตโควินท์ พัลลัภ ปันต์ (Govind Ballabh Pant) มาจัดตั้งรัฐบาล
ครั้น ค.ศ. 1939 ผู้ดำรงตำแหน่งบริหารมณฑลจากพรรคคองเกรสฯ ลาออกทั้งหมด เป็นผลให้ผู้ว่าการมณฑลต้องเข้ามาควบคุมการบริหารโดยตรง จน ค.ศ. 1945 รัฐบาลบริติชสั่งให้มีการเลือกตั้งสมาชิกสภานิติบัญญัติมณฑล และใน ค.ศ. 1946 พรรคคองเกรสฯ ได้เสียงข้างมากจากการเลือกตั้งอีกครั้ง และปกครองมณฑลเรื่อยมาภายใต้การนำของบัณฑิตปันต์ แม้ประเทศอินเดียจะได้รับอิสรภาพจากประเทศอังกฤษใน ค.ศ. 1947 แล้ว
หลังจากประเทศอินเดียได้รับอิสรภาพใน ค.ศ. 1947 แล้ว มีการรวมรัฐมหาราชาจำนวนสามรัฐ คือ รามปุร (Rampur), พนารัส (Banares), และติห์รี-กะธ์วาล (Tehri-Garwal) เข้ากับมณฑล ต่อมาในวันที่ 25 มกราคม ค.ศ. 1950 มีการกำหนดให้เรียกมณฑลนี้ว่า รัฐอุตตรประเทศ ครั้น ค.ศ. 2000 มีการแยกภูมิภาคอุตตราญจัล (Uttaranchal) ออกไปเป็นรัฐอุตตราขัณฑ์
สวายเรียง (เมือง)
สวายเรียง () เป็นเมืองศูนย์กลางของจังหวัดสวายเรียง ประเทศกัมพูชา ตัวเมืองแบ่งออกเป็น 4 ขุม (khum) และ 18 พุม (phum) เป็นเมืองที่เชื่อมต่อระหว่างกรุงพนมเปญและนครโฮจิมินห์ ประเทศเวียดนามโดยมีทางหลวงหมายเลข 1 เป็นเส้นทางเชื่อมต่อ และเป็นที่ตั้งของมหาวิทยาลัยสวายเรียง
แกบ (เมือง)
กรุงแกบ () เป็นเมืองศูนย์กลางของจังหวัดแกบ ทางตอนใต้ของประเทศกัมพูชา มีสถานที่สำคัญคือ อุทยานแห่งชาติแกบ ตัวเมืองมีประชากร 35,990 คน ส่วนใหญ่ประกอบอาชีพประมง และเป็นสถานที่ท่องเที่ยวทางทะเล ที่มีอาณาเขตติดต่อกับทะเลอ่าวไทย
เดเอ็ฟเอ็ล-ซูเพอร์คัพ ฤดูกาล 2017
เดเอ็ฟเอ็ล-ซูเพอร์คัพ ฤดูกาล 2017 เป็นการแข่งขันครั้งที่แปดของเยอรมันซูเปอร์คัพภายใต้ชื่อ เดเอ็ฟเอ็ล-ซูเพอร์คัพ ซึ่งเป็นการแข่งขันฟุตบอลประจำปีที่สโมสรเข้าร่วมการแข่งขันเป็นทีมแชมป์จากรายการบุนเดสลีกา และ เดเอฟเบโพคาล ฤดูกาลที่ผ่านมา. การแข่งขันจัดขึ้นในวันที่ 5 สิงหาคม พ.ศ. 2560 ณ สนาม ซิกนัล อิดูนา พาร์ก ในเมือง ดอร์ทมุนด์.
กระแจะ (เมือง)
กระแจะ () เป็นเมืองศูนย์กลางของจังหวัดกระแจะ ประเทศกัมพูชา มีประชากร 38,215 คน เป็นเมืองตลาดการค้า และมีตึกเก่าสมัยอาณานิคม ตั้งอยู่ริมแม่น้ำโขงซึ่งมีชายหาด และยังเป็นแหล่งอาศัยของโลมาอิรวดีอีกด้วย จากการสำรวจในปี ค.ศ. 2007 โดยโครงการอนุรักษ์โลมาแม่น้ำโขง (CMDCP) พบว่า มีโลมาเหลืออยู่ 66-68 ตัวในกัมพูชา
เอฟเอคอมมิวนิตีชีลด์ 2006
การแข่งขันฟุตบอลเอฟเอคอมมิวนิตีชีลด์ 2006 เป็นการแข่งขันฟุตบอลระหว่าง ลิเวอร์พูล และ เชลซี ในวันที่ 13 สิงหาคม ค.ศ. 2006 ณ มิลเลนเนียมสเตเดียม, คาร์ดิฟฟ์.
ปวีณสุดา ดรูอิ้น
เจนนิเฟอร์ ปวีณสุดา แซ่ตั่น ดรูอิ้น () เป็นที่รู้จักในชื่อ ปวีณสุดา ดรูอิ้น () หรือ ปวีณสุดา แซ่ตั่น () เคยเป็นผู้ครองตำแหน่งรองอันดับ 2 มิสไทยแลนด์ไชนิส คอสมอส 2013 และรองอันดับ 1 นางสาวไทย 2556. ในปี 2560 เธอได้เข้าร่วมประกวดมิสยูนิเวิร์สไทยแลนด์ 2560 และได้รับตำแหน่งรองอันดับ 2 ซึ่งผู้ชนะคือ มารีญา พูลเลิศลาภ. หลังจากนั้นเธอได้รับแต่งตั้งให้ดำรงตำแหน่ง มิสไทยแลนด์เอิร์ธ 2017 เพื่อเป็นตัวแทนประเทศไทยเข้าร่วมประกวดมิสเอิร์ธ 2017.
ฟ้าใสเกิดเมื่อวันที่ 12 ตุลาคม 2536 เป็นลูกครึ่งชาวไทยเชื้อสายจีน-แคนาดา จบการศึกษาปริญญาตรี จาก University Of Calgary สาขาวิทยาศาสตร์การเคลื่อนไหว (เกียรตินิยมอันดับ 1) เป็นดีเจอยู่ที่ FM 99 แอคทีฟ เรดิโอ คลื่นเมืองไทยแข็งแรง อีกด้วย
ปวีณสุดาได้เข้าร่วมการประกวดมิสไทยแลนด์ไชนีสคอสมอส 2013 เมื่อวันที่ 18 กรกฎาคม 2556 และเธอตำแหน่งรองอันดับ 2 มิสไทยแลนด์ไชนีสคอสมอส 2013
ปวีณสุดาได้เป็นตัวแทนของประเทศไทยเข้าร่วมการประกวดมิสเซาท์อีสเอเชียไชนีสคอสมอส 2013 ที่ประเทศมาเลเซีย เธอได้ผ่านเข้ารอบ 8 คนสุดท้าย
ปวีณสุดาได้เข้าร่วมการประกวดนางสาวไทย 2556 และได้รับตำแหน่งรองอันดับ 1 พร้อมรางวัลพิเศษ มิสธิงค์โพซิทีฟ หรือ นางงามคิดบวก
ปวีณสุดาได้เข้าร่วมการประกวดมิสยูนิเวิร์สไทยแลนด์ 2560 และได้รับตำแหน่งรองอันดับ 2 และได้รางวัลพิเศษ Miss Smile โดย เมืองไทยประกันชีวิต
เมื่อวันที่ 5 สิงหาคม 2560 ปวีณสุดาได้รับการแต่งตั้งจากผู้ถือลิขสิทธิ์มิสไทยแลนด์เอิร์ธ ให้ดำรงตำแหน่งมิสไทยแลนด์เอิร์ธ 2560 เพื่อเป็นตัวแทนของประเทศไทยเข้าร่วมการประกวดมิสเอิร์ธ 2017
ปวีณสุดาได้เป็นตัวแทนประเทศไทยในการประกวดมิสเอิร์ธ 2560 โดยได้รับตำแหน่งมิสเอิร์ธ-ฮันนาห์ 2017 และสามารถผ่านเข้าถึงรอบ 8 คนสุดท้าย
สมพล เกยุราพันธุ์
นายสมพล เกยุราพันธุ์ (21 ตุลาคม พ.ศ. 2480 - 27 พฤศจิกายน พ.ศ. 2557) อดีตสมาชิกสภาผู้แทนราษฎรจังหวัดนครราชสีมา, อดีตสมาชิกสภาผู้แทนราษฏรระบบสัดส่วน และ อดีตสมาชิกสภาผู้แทนราษฏรระบบบัญชีรายชื่อ
สมพล เกยุราพันธุ์ เกิดเมื่อวันที่ 21 ตุลาคม พ.ศ. 2480 เป็นบุตรของนายอรุณ กับนางวิลาสินี เกยุราพันธุ์ มีพี่น้องทั้งสิ้น 4 คน สำเร็จการศึกษาระดับมัธยมศึกษาจากโรงเรียนศิริวิทยากร สมรสกับนางเรณู มีบุตรสาว คือ คุณหญิงสุดารัตน์ เกยุราพันธุ์ นักการเมืองสตรีชาวไทย
สมพล เกยุราพันธุ์ ถึงแก่อนิจกรรมด้วยภาวะเส้นเลือดสมองแตก ขณะเดินทางไปพักผ่อนที่นครโอซะกะ ประเทศญี่ปุ่น เมื่อวันที่ 27 พฤศจิกายน พ.ศ. 2557 สิริอายุรวม 77 ปี
สมพล ได้รับเลือกตั้งสมาชิกเป็นสภาผู้แทนราษฎรครั้งแรกใน พ.ศ. 2512 สังกัดพรรคอิสระ (พ.ศ. 2512) จนกระทั่งปี พ.ศ. 2550 ได้กลับมาลงสมัครรับเลือกตั้งแทนที่คุณหญิงสุดารัตน์ที่ถูกตัดสิทธิ์ทางการเมือง และได้รับเลือกตั้งเป็นสมาชิกสภาผู้แทนราษฎรแบบสัดส่วน ในกลุ่มจังหวัดที่ 5 ก่อนที่จะได้รับเลือกตั้งเป็นสมาชิกสภาผู้แทนราษฎรในระบบบัญชีรายชื่อ ลำดับที่ 39 สังกัดพรรคเพื่อไทย ในการเลือกตั้ง พ.ศ. 2554 ตามลำดับ
สมพล เคยเป็นรองหัวหน้าพรรคประชาธรรม (พ.ศ. 2517)
สมพล เกยุราพันธุ์ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
ทีนวูล์ฟ
ทีนวูล์ฟ () เป็นละครชุดอเมริกันทางช่องเอ็มทีวี พัฒนาขึ้นโดย เจฟฟ์ เดวิส โดยมีโครงเรื่องบางส่วนจากภาพยนตร์ทีนวูล์ฟ ในปี ค.ศ. 1985 แสดงโดย ไทเลอร์ โพซี่ เป็นวัยรุ่นชื่อสกอตต์ แมคคอล ที่ถูกกัดโดยมนุษย์หมาป่า และต้องรับมือกับผลกระทบต่อชีวิตของเขา และดีแลน โอไบรอัน รับบทเป็น สไตลส์ สติลินสกี เพื่อนสนิทสุดของสกอตต์ ละครชุดนี้ได้รับการวิจารณ์ในเชิงบวกจากนักวิจารณ์ทั่วไปและเป็นที่ชื่นชอบของแฟนๆบนสื่อสังคม
"ทีนวูล์ฟ" ฉายรอบปฐมทัศน์ฤดูกาลแรกวันที่ 5 มิถุนายน ค.ศ. 2011 21 กรกฎาคม ค.ศ. 2016 บรรดานักแสดงประกาศที่งานแซนดีเอโกคอมมิคคอนว่าฤดูกาลที่หกจะเป็นฤดูกาลสุดท้าย ตอนจบของซีรีย์ชุดนี้ออกอากาศในวันที่ 24 กันยายน ค.ศ. 2017
ไรช์เยอรมัน
ไรช์เยอรมัน ( "ดอยท์เชิสไรช์") เป็นชื่ออย่างเป็นทางการของประเทศเยอรมนีระหว่าง ค.ศ. 1871 ถึง 1943 ชื่อนี้มักถูกแปลเป็นภาษาอังกฤษว่า "German Empire" (จักรวรรดิเยอรมัน) หรือ "German Realm" (อาณาจักรเยอรมัน) ซึ่งในระหว่างปีค.ศ. 1943 ถึง 1945 ชื่ออย่างเป็นทางการของเยอรมนีถูกเปลี่ยนเป็น ไรช์มหาเยอรมัน ( "โกรซส์ดอยท์เชิสไรช์") จากการที่นาซีเยอรมนีได้เข้ายึดครองและผนวกดินแดนมหาศาลของยุโรปในช่วงสงครามโลกครั้งที่สอง
ไรช์เยอรมันแบ่งออกเป็นสามยุคได้แก่:
คำว่าไรช์เยอรมันปรากฎอยู่ในสารบบราชการไทยครั้งแรกในปี 1937 เมื่อไทยและเยอรมนีได้ลงนามใน "สนธิสัญญาทางไมตรี พาณิชย์ และการเดินเรือระหว่างราชอาณาจักรไทยกับไรช์เยอรมัน"
ภัทลดา กุลภัคธนภัทร์
ภัทลดา กุลภัคธนภัทร์ () เป็นนางแบบชาวไทย เคยได้รับตำแหน่งชนะเลิศ อีลิท โมเดล ลุค 2014 (Elite Model Look Thailand 2014) เป็นตัวแทนประเทศไทยเข้าร่วมประกวด Elite Model Look World Final 2014 ที่ ประเทศจีน และได้เคยดำรงตำแหน่งรองอันดับ 1 มิสไทยแลนด์เวิลด์ 2559. ในปี 2560 เธอได้รับการแต่งตั้งให้เป็นตัวแทนประเทศไทยเข้าร่วมประกวดมิสเวิลด์ 2017ที่จีน.
มิลค์ ภัทลดา ได้เข้าร่วมประกวดมิสไทยแลนด์เวิลด์ 2559 โดยได้หมายเลขประจำตัว คือ หมายเลข 15 โดยมิลค์สามารถคว้าตำแหน่งรองอันดับ 1 ไปครอง พร้อมด้วยรางวัลมิสท็อปโมเดล โดยผู้ชนะในปีนั้นคือจิณณ์ณิตา บุดดี ณ ห้องแกรนด์ บอลลูม โรงแรมแกรนด์ ไฮแอท เอราวัณ
ในวันที่ 26 มิถุนายน 2560 บริษัท บีอีซี-เทโร เอ็นเตอร์เทนเมนท์ จำกัด (มหาชน) ผู้ได้รับลิขสิทธิ์ในการจัดประกวดมิสไทยแลนด์เวิลด์ ได้เปิดตัว มิลค์ น.ส.ภัทลดา กุลภัคธนภัทร์ รองอันดับ 1 มิสไทยแลนด์เวิลด์ 2016 ทำหน้าที่ตัวแทนประเทศไทยเข้าร่วมประกวด “มิสเวิลด์ 2017” ที่จะจัดขึ้นช่วงปลายปี 2560 ที่สาธารณรัฐประชาชนจีน.
จับให้ได้ถ้านายแน่
จับให้ได้ถ้านายแน่ เป็นรายการโทรทัศน์ประเภทเกมโชว์ที่จะมาท้าทายความแน่ เพราะทุกอย่างบนเวทีจะกลายเป็นคำถามสำหรับคุณ ออกอากาศครั้งแรกเมื่อวันที่ 16 กรกฎาคม พ.ศ. 2560 ทุกวันอาทิตย์ เวลา 18:20 - 19:20 น. ทางช่องวัน และตั้งแต่วันที่ 5 พฤศจิกายน พ.ศ. 2560 เป็นต้นไปพบกันในเวลา 18.20 - 19.00 น.
ในแต่ละครั้งจะมีผู้เข้าแข่งขันทีมเดียวกัน 3 คน ซึ่งจะต้องทำการเล่นเกมเพื่อนำเงินรางวัลที่ทำได้ทั้งหมดมอบให้กับเพื่อนร่วมทีมคนพิเศษอีก 1 คนซึ่งส่วนใหญ่จะเป็นตัวแทนองค์กรที่บำเพ็ญประโยชน์แก่สังคม โดยเริ่มแรกจะได้รับเงินรางวัลหรือเงินขวัญถุงไปก่อนทันที 5,000 บาท จากนั้นผู้เข้าแข่งขันจะเริ่มต้น MISSION โดยการรับชมโชว์สุดพิเศษจากแขกรับเชิญ ซึ่งจะต้องจับตาดูโชว์ให้ดีเพราะทุกสิ่งที่ได้ดูไป อาจจะถูกนำมาตั้งเป็นคำถาม หลังจากดูโชว์จบแล้วผู้เข้าแข่งขันจะต้องส่งตัวแทน 1 คนเข้าตู้แคปซูลเพื่อตอบคำถาม โดยก่อนเข้าตู้แคปซูลจะต้องวัดดวงกับการเลือกเก้าอี้ความสูง 3 ระดับที่มีผลต่อการตอบคำถาม ซึ่งจะต้องตอบคำถามให้ถูกต้องครบตามที่กำหนดไว้ในแต่ละ MISSION เพื่อรับเงินรางวัลสะสมประจำ MISSION นั้นๆ และทุกครั้งที่ตอบผิดหรือไม่ตอบภายในเวลา 5 วินาที ผู้ตอบจะต้องถูกลงโทษโดยการโดนถล่มด้วยลูกบอลแคปซูลที่จะถูกปล่อยลงมาจากด้านบนเป็นเวลา 10 วินาที และเมื่อไหร่ก็ตามที่ตอบผิดจนกระทั่งลูกบอลแคปซูลท่วมมิดศีรษะของผู้ตอบก็จะถือว่าแพ้ใน MISSION นั้นทันที
รายละเอียดของแต่ละ MISSION
เมื่อวันที่ 13 สิงหาคม 2560 ได้มีการปรับเปลี่ยนรูปแบบกติกาเป็นเริ่มแรกจะได้รับเงินรางวัลหรือเงินขวัญถุงไปก่อนทันที 10,000 บาท พร้อมกับปรับลดการเล่นเกมจากเดิม 4 MISSION เป็นเหลือเพียง 3 MISSION และปรับเปลี่ยนวิธีการเล่นใน 2 MISSION แรกเป็นเมื่อพิธีกรอ่านคำถามจบลูกบอลแคปซูลจะถูกปล่อยลงมาทันทีและจะปล่อยเช่นนี้เรื่อยไปไม่หยุดจนกว่าผู้ตอบจะยืนยันคำตอบ ถ้าตอบถูกจะได้เงินรางวัลสะสมข้อละ 1,000 บาท แต่ถ้าตอบผิดหรือขอผ่านคำถาม ผู้ตอบจะต้องถูกลงโทษโดยการโดนถล่มด้วยลูกบอลแคปซูลซ้ำอีกเป็นเวลา 10 วินาที เมื่อไหร่ก็ตามที่ลูกบอลแคปซูลท่วมมิดศีรษะของผู้ตอบก็จะถือว่าแพ้ใน MISSION นั้นทันที และถ้าตอบถูกครบ 5 ข้อจะถือว่าทำ MISSION สำเร็จ เงินรางวัลที่ทำได้ใน MISSION นั้นจะเปลี่ยนเป็น 20,000 บาททันที ส่วนกติกาใน FINAL MISSION ยังคงเดิมไม่มีการเปลี่ยนแปลง
ต่อมา เมื่อวันที่ 5 พฤศจิกายน 2560 ได้มีการปรับเปลี่ยนเงื่อนไขใน MISSION 1 และ 2 เป็นดังนี้
ส่วนกติกาในส่วนอื่น ๆ ยังคงเดิม ไม่มีการเปลี่ยนแปลง
รูด็อล์ฟ เฮิส
รูด็อล์ฟ เฮิส () เป็นเจ้าหน้าที่ชุทซ์ชตัฟเฟิลแห่งนาซีเยอรมนี มียศเป็นเอ็สเอ็ส-ชตูร์มบันน์ฟือเรอร์ และปฏิบัติหน้าที่เป็นผู้บัญชาการค่ายกักกันที่ยาวนานที่สุดของค่ายกักกันเอาช์วิทซ์ในสงครามโลกครั้งที่สอง เขาได้ทดสอบและปฏิบัติวิธีการต่างๆเพื่อเร่งลงมือแผนการของฮิตเลอร์ที่จะกำจัดชาวยิวในยุโรปภายใต้การยึดครองของเยอรมันอย่างเป็นระบบหรือเรียกอีกอย่างหนึ่งคือ มาตราการสุดท้าย (Final Solution) ด้วยความคิดริเริ่มของหนึ่งในผู้ใต้บังคับบัญชาของเขา เอ็สเอ็ส-ฮอฟท์ชตูร์มฟือเรอร์ (ร้อยเอก) Karl Fritzsch,เฮิสได้แนะนำให้ใช้สารกำจัดศัตรูพืช ไซคลอน บี ที่มีสารไฮโดรเจนไซยาไนด์นำไปสู่กระบวนการฆ่า,เพราะฉะนั้นจึงอนุญาตให้เหล่าทหารหน่วยเอสเอสในค่ายกักกันเอาช์วิทซ์ทำการสังหารผู้คนประมาณ 2,000 คนต่อชั่วโมง.เขาได้สร้างการติดตั้งขนาดใหญ่สำหรับการทำลายล้างอย่างต่อเนื่องของมนุษยชาติที่เคยรู้จัก.
เฮิสได้เข้าร่วมพรรคนาซีในปี ค.ศ. 1922 และหน่วยเอสเอสในปี ค.ศ. 1934.ตั้งแต่วันที่ 4 พฤษภาคม ค.ศ. 1940 ถึงเดือนพฤศจิกายน ค.ศ. 1943 และอีกครั้งตั้งแต่วันที่ 8 พฤษภาคม ค.ศ. 1944 ถึง 18 มกราคม ค.ศ. 1945 เขาได้เป็นผู้รับผิดชอบของค่ายเอาช์วิทซ์ที่มีประชากรจำนวนมากกว่าหนึ่งล้านคนถูกสังหารก่อนที่เยอรมนีพ่ายแพ้สงคราม เขาได้ถูกตัดสินโทษประหารชีวิตด้วยการแขวนคอในปี ค.ศ. 1947 หลังการพิจารณาคดีที่วอร์ซอ ในระหว่างที่เขาถูกคุมขังอยู่ในโปแลนด์ ได้ขอร้องต่อเจ้าหน้าที่โปแลนด์ให้เขาได้เขียนหนังสือซึ่งได้รับการเผยแพร่เป็นภาษาอังกฤษภายใต้ชื่อของผู้บังคับบัญชาค่ายเอาช์วิทซ์:อัตชีวประวัติของรูด็อล์ฟ เฮิส. มันได้ประกอบด้วยสองส่วน,ส่วนหนึ่งที่มีเนื้อหาเกี่ยวกับชีวิตของเขาเองและคนอื่นๆที่มีส่วนเกี่ยวข้องกับเจ้าหน้าที่หน่วยเอสเอสคนอื่นๆที่เขาคุ้นเคย,โดยส่วนใหญ่ตั้งแต่ไฮน์ริช ฮิมเลอร์และธีโอดอร์ ไอค์เคอและคนอื่นๆอีกหลายคน
สุโขทัยระทม
สุโขทัยระทม เป็นชื่อเพลง ที่แต่งโดยครูจิ๋ว พิจิตร ที่แต่งขึ้นในปี พ.ศ. 2511 โดยอาศัยโครงเหตุการณ์ ไฟไหม้ครั้งใหญ่ที่สุโขทัย ที่ใหม้ทั้งตลาดและอาคารบ้านเรือนใกล้เคียง มีข้อมูลจากประวัติวัดราชธานี ซึ่งเป็นวัดที่มีประวัติความเป็นมานับแต่ครั้งกรุงสุโขทัย และตั้งอยู่ติดกับตลาดอันเป็นพื้นที่เหตุการณ์ไฟไหม้ด้วยมีว่า "เหตุการณ์ไฟไหม้ตลาดครั้งใหญ่ที่ปรากฏเมื่อ วันที่ 11 มีนาคม พ.ศ. 2511 และวัดราชธานีก็ถูกไฟไหม้ในครั้งนั้น อุโบสถที่เก็บพระพุทธรูปสำคัญก็ถูกไฟไหม้ด้วย ซึ่งในปัจจุบันยังคงเหลือซากนั้นปรากฏอยู่" โดยครูจิ๋ว พิจิตร (ดิเรก เกศรีระคุปต์, พ.ศ. 2466-2553) เป็นผู้แต่ง จากข้อมูลของ ทรายทอง ณ โคราช มีว่า "วันที่ไฟไหม้ตลาดสุโขทัย น่าจะราว ๆ ปีใหม่ 2511 เธออยู่บนรถวงดนตรีไวพจน์ จะไปแสดงที่เพชรบูรณ์พอถึงสุโขทัยรถติดมากและนาน ครูจิ๋ว พิจิตร เลยนั่งแต่งเพลงสุโขทัยระทม บนรถขณะมองเห็นไฟไหม้ และแต่งสงสารสุโขทัย มอบให้ทรายทองร้องแก้" เหตุการณ์ไฟใหม้ จึงเป็น "โครงเรื่อง"แรงบันดาลใจในการแต่งเพลงนี้ โดยเพลงนี้มีการมอบให้นักร้อง เพชร โพธาราม ขับร้องอัดแผ่นเสียงในปี พ.ศ.นั้น และเพลงนี้ก็ถูกนำมาขับร้องในอีกหลายครั้ง อาทิ สายัณห์ นิรันดร เสรี รุ่งสว่าง เป็นต้น
ผู้ประพันธ์คือครูจิ๋ว พิจิตร ไม่ได้อยู่ในเหตุการณ์ แต่ใช้ "ฉาก" ความเสียหายจากไฟใหม้ในครั้งนั้นมาเป็นต้นเรื่องในการแต่งเพลง หรือแรงบันดาลใจถึงการแต่งเพลง จึงเริ่มด้วยประโยคว่า "..บ้าน พี่อยู่สุโขทัย เพราะบ้านพี่ไฟไหม้" โดยเชื่อมกับเหตุการณ์ ไฟใหม้ตลาดสุโขทัย เมื่อ 11 มีนาคม พ.ศ. 2511 ซึ่งถือว่าเป็นอุบัติภัยครั้งใหญ่ของจังหวัดสุโขทัย ผู้แต่งเพลงก็อาจจะเชื่อมต่อไปในเนื้องเพลงที่ว่าเมื่อไฟใหม้ บ้านไม่มี ทรัพย์สินหมด "ถูกไฟผลาญต้องซมซานจากสุโขทัย-หมดทรัพย์สินเพราะไฟไหม้" โดยเปรียบเทียบตังเองว่าเป็นคนจร โดยใช้นกขมิ้นมาอธิบายพฤติกรรมนั้น "ขอลามาไกลทิ้งถิ่น ดั่งคนจรขาดที่นอนที่อยู่ที่กิน เปรียบเหมือนเป็นเช่นนกขมิ้น" นอกจากนี้ยังเนื้อเพลงยังบรรยายถึงความยากลำบากจากไฟใหม้ไปสู่การ "พลัดถิ่น" และการประกอบอาชีพ "พี่ เสี่ยงโชคด้วยน้ำตา เหมือนคนไม่มีค่าทุกวันเวลาร้องไห้ พี่คนจนสู้อดทนเที่ยวเร่ร่อนไป เดินหางานไกลใกล้ จงเห็นใจคนอกตรม" และสภาพความรุ้สึกที่สูญเสีย สิ้นหวังจากไฟใหม้ และการต้องหาอาชีพ หางานเพื่อการยังชีพ และการหาที่พักพิง เนื้อเพลงสะท้อนถึงความสิ้นเนื้อประดาตัว พร้อมสะท้อนสภาพความรู้สึกในเชิงหดหู่ แต่ก็ต้องต่อสู้ต่อไป อีกมุมหนึ่ง "ครูสลา คุณวุฒิ" ก็ได้สะท้อนมุมว่าเพลงนี้นอกเหนือจากการสะท้อน "เหตูการณ์ทางประวัติศาสตร์ของจังหวัดสุโขทัยแล้ว" อีกนัยหนึ่งเพลงสุโขทัยระทม เป็นเพลง "จีบสาว" ดังมีประโยคว่า "พี่ฝากให้น้องนางขอร่วมเรียงเคียงข้าง น้องจงนำพาชิดใกล้/ขอทรามวัย ใจอ่อน อุ้มชูให้อยู่สุขสม ปลอบใจ ยามเศร้า ยามหนาวให้มีผ้าห่ม อย่าทิ้งให้พี่ขื่นขม ระทมเหมือนสุโขทัย"
ดังนั้นนภาพรวมของเพลง สะท้อนคิดให้เห็นเหตุการณ์ที่เกิดขึ้นจริงในเชิงประจักษ์ แต่อีกนัยหนึ่งก็สะท้อนให้เห็นว่าผลกระทบจากอุบัติภัย จากไฟใหม้ ทำให้คนต้องพลัดที่ พลัดถิ่น ไร้ที่อยู่อาศัย และทรัพย์สมบัติ ก็สูญสิ้นไปในกองเพลิง
แอ็นสท์ ฮันฟ์ชเต็งเงิล
แอ็นสท์ ฟรันทซ์ เซ็จวิค ฮันฟ์ชเต็งเงิล (; 2 กุมภาพันธ์ ค.ศ. 1887 – 6 พฤศจิกายน ค.ศ. 1975) เป็นนักธุรกิจชาวเยอรมันเชื้อสายอเมริกันและคนสนิทของอดอล์ฟ ฮิตเลอร์ ซึ่งเป็นผู้อยู่เบื้องหลังของความสำเร็จในการเติบโตอย่างรวดเร็วของพรรคนาซีและสามารถยึดครองเยอรมนีได้อย่างเบ็ดเสร็จ ต่อมาเขาเกิดความรู้สึกอึดอัดกับพฤติกรรมของฮิตเลอร์จึงได้หลบหนีไปยังประเทศอังกฤษ ต่อมาเมื่อสงครามโลกครั้งที่สองได้เกิดขึ้น เขาถูกอังกฤษจับกุมในฐานะศัตรูของชาติและถูกคุมขังเอาไว้ แต่ฮันฟ์ชเต็งเงิลได้เขียนจดหมายไปถึงประธานาธิบดี แฟรงกลิน ดี. โรสเวลต์ แห่งสหรัฐอเมริกาทำให้เขาได้รับการปล่อยตัวและทำงานเป็นที่ปรึกษาด้านสงครามให้แก่ประธานาธิบดีโรสเวลต์และฝ่ายสัมพันธมิตรในช่วงยามสงครามและเคยร่วมงานกับนักประพันธ์ Djuna Barnes
เพาล์ ลูทวิช เอวัลท์ ฟ็อน ไคลสท์
เพาล์ ลูทวิช เอวัลท์ ฟ็อน ไคลสท์ () เป็นจอมพลเยอรมันในช่วงสงครามโลกครั้งที่สอง เขาบัญชาการกองพลพันเซอร์ที่ 1 ระหว่างปฏิบัติการบาร์บารอสซาใน ค.ศ. 1941 และบัญชาการเหล่าทัพอา (Army Group A) ในปฏิบัติการของแวร์มัคท์ ค.ศ. 1942
ใน ค.ศ. 1941 ขณะมียศเป็นพลเอก เขาได้บัญชาการหน่วยทหารซึ่งมีส่วนร่วมในการบุกครองยูโกสลาเวียและกรีซ และต่อมาได้เข้าร่วมปฏิบัติการบาร์บารอสซา ใน ค.ศ. 1942 เขาถูกส่งไปบัญชาการหน่วยทหารที่คอเคซัส และได้เลื่อนยศเป็นจอมพลใน ค.ศ. 1943 ก่อนที่จะปลดเกษียณใน ค.ศ. 1944 ขณะมีอายุ 63 ปี ต่อมาเขาถูกสหรัฐอเมริกาควบคุมตัวและส่งตัวในฐานะผู้ร้ายข้ามแดนในข้อหาอาชญากรรมสงครามให้แก่สหภาพโซเวียต และเสียชีวิตในเรือนจำขณะมีอายุ 73 ปี ถือเป็นนายทหารเยอรมันยศสูงสุดที่เสียชีวิตระหว่างการควบคุมตัวของสหภาพโซเวียต
ลีกเอิง ฤดูกาล 2017–18
ฟุตบอลลีกเอิง ฤดูกาล 2017–18 เป็นฤดูกาลที่ 80 นับตั้งแต่การก่อตั้งในฤดูกาล 1932–33 โดยแข่งขันระหว่างวันที่ 4 สิงหาคม ค.ศ. 2017 ถึง 20 พฤษภาคม ค.ศ. 2018. มอนาโก คือทีมแชมป์เก่าจากเมื่อฤดูกาลที่ผ่านมาที่จะต้องมาป้องกันแชมป์ในฤดูกาลนี้.
บีเคเควาย
บีเคเควาย () คือ ภาพยนตร์ไทยกึ่งสารคดีกึ่งเรื่องแต่งแนวข้ามพ้นวัย ปี พ.ศ. 2559 กำกับโดย นนทวัฒน์ นำเบญจพล นำแสดงโดย พลอยยุคล โรจนกตัญญู, อนงค์นาถ ยูสานนท์, เจตน์ เกสะวัฒนะ และณฐกร เกียรติ์มนตรี เล่าเรื่องของ "โจโจ้" หญิงสาวที่กำลังก้าวผ่านวัยจากนักเรียนสู่นักศึกษา และเผชิญกับความรักแบบเพศเดียวกันและเพศตรงกันข้าม โดยเรื่องราวของโจโจ้ถูกสร้างขึ้นมาจากเนื้อหาในไดอารีส่วนตัวของพลอยยุคล นักแสดงนำของเรื่อง ผนวกเข้ากับบทสัมภาษณ์ว่าด้วยเรื่องความรัก ความสัมพันธ์ ครอบครัว เพศภาวะ การมีเพศสัมพันธ์ ฯลฯ ที่นนทวัฒน์รวบรวมมาจากวัยรุ่นอายุ 17-19 ปี จำนวน 100 คนที่อาศัยอยู่ในกรุงเทพฯ
ตัวอักษร BKKY ในชื่อภาษาอังกฤษของภาพยนตร์เรื่องนี้ ประกอบด้วยตัวย่อของคำสองคำ ได้แก่ "BKK" ที่ย่อมาจากคำว่า Bangkok (กรุงเทพฯ) และ "Y" ที่ย่อมาจากคำว่า Youngster (เยาวชน) โดยตัวอักษร Y ยังพ้องเสียงกับคำว่า Why (ทำไม) ที่สื่อถึงการตั้งคำถามต่อสิ่งต่าง ๆ ของวัยรุ่นกรุงเทพฯ ในปัจจุบันอีกด้วย
ภาพยนตร์เรื่องนี้ได้รับรางวัลภาพยนตร์สารคดียอดเยี่ยมจากเทศกาลภาพยนตร์เควียร์นานาชาติ (Lesbisch Schwule Filmtage Hamburg) ประจำปี ค.ศ. 2016 ณ เมืองฮัมบวร์ค ประเทศเยอรมนี เข้าฉายในโรงภาพยนตร์ครั้งแรกเมื่อวันที่ 10 ตุลาคม พ.ศ. 2559 ในสาย A Window on Asian Cinema ของเทศกาลภาพยนตร์นานาชาติปูซาน ครั้งที่ 21 ประเทศเกาหลีใต้ และเข้าฉายอย่างเป็นทางการในประเทศไทยเมื่อวันที่ 3 สิงหาคม พ.ศ. 2560
Pachysticus jenisi
Pachysticus jenisi เป็นสายพันธุ์ของแมลงปีกแข็ง อยู่ในวงศ์ Cerambycidae ซึ่งได้รับการอธิบายโดย Vives ในปี พ.ศ. 2547
กีฬาฟุตซอลในซีเกมส์ 2017 – ทีมชาย
การแข่งขัน ฟุตซอลทีมชาย ใน ซีเกมส์ 2017 จะจัดขึ้นระหว่างวันที่ 18 ถึง 27 สิงหาคม ที่ ประเทศมาเลเซีย. ในทัวร์นาเมนต์นี้, 5 ทีมเอเชียตะวันออกเฉียงใต้จะได้เล่นในประเภททีมชาย.
แมตช์ทั้งหมดจะลงเล่นที่ สนามกีฬาพานาโซนิค ใน ชาห์อาลัม.
ด้านล่างนี้คือห้าทีมที่จะเข้าร่วมการแข่งขัน.
ไม่มีการจับสลากอย่างเป็นทางการนับตั้งแต่ 5 ทีมเท่านั้นที่จะมีส่วนร่วมในการแข่งขันรายการนี้. ทีมทั้งหมดคือถูกจับสลากโดยอัตโนมัติอยู่ในหนึ่งกลุ่ม.
กีฬาฟุตซอลในซีเกมส์ 2017 – ทีมหญิง
การแข่งขัน ฟุตซอลทีมหญิง ใน ซีเกมส์ 2017 จะจัดขึ้นระหว่างวันที่ 18 ถึง 27 สิงหาคม ที่ ประเทศมาเลเซีย. ในทัวร์นาเมนต์นี้, 5 ทีมเอเชียตะวันออกเฉียงใต้จะได้เล่นในประเภททีมหญิง.
แมตช์ทั้งหมดจะลงเล่นที่ สนามกีฬาพานาโซนิค ใน ชาห์อาลัม.
ด้านล่างนี้คือห้าทีมที่จะเข้าร่วมการแข่งขัน.
ไม่มีการจับสลากอย่างเป็นทางการนับตั้งแต่ 5 ทีมเท่านั้นที่จะมีส่วนร่วมในการแข่งขันรายการนี้. ทีมทั้งหมดคือถูกจับสลากโดยอัตโนมัติอยู่ในหนึ่งกลุ่ม.
โรงเรียนสนามบิน
โรงเรียนสนามบิน () เดิมชื่อโรงเรียนสตรีเมืองพระลับ เป็นสถานศึกษาขนาดใหญ่พิเศษ ให้บริการทางการศึกษาตั้งแต่ระดับก่อนประถมศึกษาถึงระดับมัธยมศึกษาปีที่ 3 สังกัดสำนักงานเขตพื้นที่การศึกษาประถมศึกษาขอนแก่น เขต 1 สำนักงานคณะกรรมการการศึกษาขั้นพื้นฐาน กระทรวงศึกษาธิการ ปัจจุบันมีนักเรียนทั้งสิ้น 2,962 คน (ข้อมูลปีการศึกษา 2560)
โรงเรียนสนามบิน ตั้งขึ้นเมื่อวันที่ 9 สิงหาคม พ.ศ. 2463 ชื่อ โรงเรียนสตรีเมืองพระลับ โดยราษฎร์จัดตั้งขึ้นมี นายเกย พุทธารันต์ เป็นครูใหญ่คนแรก วันที่ 19 พฤษภาคมพ.ศ. 2480 โอนไปสังกัดเทศบาลเมืองขอนแก่น เปลี่ยนชื่อเป็น โรงเรียนเทศบาล 1 (สนามบิน) เปิดสอนชั้น ป.1- ป.4 วันที่ 21 พฤศจิกายน พ.ศ. 2496 โอนกลับเป็นโรงเรียนประชาบาล สังกัด กระทรวงศึกษาธิการ
เนื่องด้วยผู้บริหารต้องการให้ชื่อโรงเรียนสอดคล้องกับร่องรอยทางประวัติศาสตร์ จึงเปลี่ยนชื่อจาก โรงเรียนสตรีเมืองพระลับ เป็น โรงเรียนสนามบิน พื้นที่กว่า 14 ไร่ของโรงเรียนนี้เคยเป็นพื้นที่ของสนามบินชั่วคราว ราว 100 ปีก่อน
ไทกร พลสุวรรณ นักการเมือง
เปาบุ้นจิ้นหนุ่ม พิทักษ์ธรรม
เปาบุ้นจิ้นหนุ่ม พิทักษ์ธรรม หรือ เปาบุ้นจิ้นวัยหนุ่ม () เป็นละครโทรทัศน์ที่ออกอากาศในประเทศจีนช่วงปี ค.ศ. 1995 กล่าวถึงประวัติของเปาบุ้นจิ้นในช่วงวัยหนุ่มที่เพิ่งเข้ารับราชการกับฮ่องเต้ใหม่ๆ ออกอากาศในประเทศไทยทางช่อง 3 แฟมิลี่ ตั้งแต่วันที่ 4 สิงหาคม พ.ศ. 2560 ทุกวันจันทร์ - ศุกร์ เวลา 16:30 น. นำแสดงโดย เติ้ง เชา, ซื่อ เสี่ยวหลง, จ้าว หยาง,ฉิน ลี่, หยาง หยง ออกอากาศตอนจบในวันที่ 28 กันยายน พ.ศ. 2560 ละครเรื่องนี้ออกอากาศต่อจากละครเรื่อง เปาบุ้นจิ้น และเมื่อละครเรื่องนี้จบลง ละครเรื่องต่อไปที่ออกอากาศต่อคือเรื่อง เปาบุ้นจิ้นหนุ่ม พิทักษ์ธรรม ภาค 2
คดีที่1 ชื่อก้องทั่วหล้า
คดีที่2 แท่นบวงสรวงเลือด
คดีที่3 ปริศนาหมู่บ้านอิ้นอี้
คดีที่4 ประกาศศักดาหน้าบัลลังก์
คดีที่5 ห้าหนูบุกวัดเสี้ยนป๊อ
คดีที่6 เสน่ห์มายากล
คดีที่7 พลิกคดีมังกร
กีฬาแบดมินตันในซีเกมส์ 2017 – ทีมชาย
การแข่งขัน แบดมินตัน ทีมชาย ใน ซีเกมส์ 2017 ที่ กัวลาลัมเปอร์ จะจัดขึ้นตั้งแต่วันที่ 23 ถึง 25 สิงหาคม ที่ อาเซียตา อารีนา, กัวลาลัมเปอร์, ประเทศมาเลเซีย.
กีฬาแบดมินตันในซีเกมส์ 2017 – ทีมหญิง
การแข่งขัน แบดมินตัน ทีมหญิง ใน ซีเกมส์ 2017 ที่ กัวลาลัมเปอร์ จะจัดขึ้นตั้งแต่วันที่ 23 ถึง 25 สิงหาคม ที่ อาเซียตา อารีนา, กัวลาลัมเปอร์, ประเทศมาเลเซีย.
จอมนางวังต้องห้าม 2
จอมนางวังต้องห้าม 2 () สร้างขึ้นในปี พ.ศ. 2555 เป็นละครภาคที่ 2 ของละครชุด "จอมนางวังต้องห้าม" เป็นภาคต่อจากละครเรื่อง จอมนางวังต้องห้าม นำแสดงโดย หยวน ซานซาน,มิคกี้ เหอ ละครเรื่องนี้ออกอากาศทางช่องเหอหนานทีวีในจีน ละครเรื่องนี้มีภาคจบคือ จอมนางวังต้องห้าม 3
จอมนางวังต้องห้าม (ละครโทรทัศน์)
จอมนางวังต้องห้าม () สร้างขึ้นในปี พ.ศ. 2554 เป็นละครภาคที่ 1 ของละครชุด "จอมนางวังต้องห้าม" นำแสดงโดย หยาง มี่,เฝิง เส้าเฟิง ละครเรื่องนี้ออกอากาศทางช่องเหอหนานทีวีในจีน ละครเรื่องนี้มีภาคต่อคือ จอมนางวังต้องห้าม 2 และ 3